Фаластин режими юрт аҳлини бузиш ва тушунчаларини сохталаштиришда қаттиқ турибди - | Hizb-Uzbekiston.info\nHome›АР-РОЯ ГАЗЕТАСИ›Фаластин режими юрт аҳлини бузиш ва тушунчаларини сохталаштиришда қаттиқ турибди\nФаластин режими юрт аҳлини бузиш ва тушунчаларини сохталаштиришда қаттиқ турибди\nҲижрий 1439 йил 5 ражаб, милодий 2018 йил 23 март жума куни «Маан» ахборот агентлиги веб-сайти чоп этган хабарда бундай дейилади:\n«Бугун жума куни эрталаб Байтлаҳм шаҳридаги Маҳд черкови майдонидан 7000 нафар фаластинлик ва хорижликлар иштирокида «озодлик сари олға» номли олтинчи Халқаро Фаластин Марафони бошланди.\nЁшлар ва спорт ишлари бўйича Олий кенгаш бош котиби, вазир Исом Қодумийга кўра, ушбу марафон ҳар бир соҳадаги Фаластин озодлигини ифодалайди. Зеро, бу йилги иштирокчилар сони ҳам буни алоҳида таъкидлаб турибди. Айниқса, марафондаги хорижликларнинг «Зом ва Тавассу» девори яқинидан ўтиб, уни яқиндан кўриши буни алоҳида таъкидлайди».\nФаластин режими ва унинг ташкилотлари уюштираётган дарсдан ташқари тадбирлар ҳамда маданият ва спорт тадбирлари мунтазам равишда ўқувчилар ахлоқини бузиб келди. Шунингдек, бунинг натижасида эркак ва аёлнинг шаръан ҳаром қилинган аралашиб юриши кенг тарқалиб, ҳатто муборак жума куни ҳам бунга эътибор берилмайдиган бўлиб қолди. Бу нарсалар ҳатто тушунчаларни бузиб, сохталаштиришгача, айниқса, озодлик ҳақидаги фикрни бузиб ташлашгача етиб борди.\nОзодликка фақат бир йўл билан, яъни фикрий, сақофий, ҳарбий, сиёсий ва иқтисодий мустамлакачиликнинг барча туридан буткул халос бўлиш билан эришилади. Аммо мустамлакачи кофирга тақлид қилиш, унинг йўлига қаричмақарич, қадамма-қадам эргашиш, фикрларини кенг тарқатиш, ифлос пулларига алданиш ҳамда ундан сиёсий қўллаб-қувватлов сўраш, буларнинг барчаси қулликнинг энг паст кўринишидир! Улар ўзларини ўзлари алдаб, одамларни адаштириб, буни озодлик, деб аташяпти.\nШубҳасиз, озодликка – босиб олинган исломий юртларни озод этиш мақсадида Аллоҳ йўлида молу жонларни қурбон қилиш билан ҳамда Умматнинг уйғониши ва муқаддас ерларини мадофаа қилиш билан амалга ошади, кўчаларда югуриш, куй-қўшиқлар ва рақсга тушиш билан эмас!!\nАҚШнинг янги президенти Трамп ҳукумати ва унинг дунёга нисбатан режалари\n“Ҳизб ут- Таҳрир ёлғони” номли мақолага раддия\nБугун куфрга малайлик, Исломга хоинлик мусулмон учун уят бўлмай қолди


OzodDayjest: Artel ширкатига берилган имтиёзларни бекор қилиш таклиф этилди\n23 январ 2022, Тошкент вақти: 04:49\nКоммунал тўловлар нархи аҳоли даромадига мутаносиб эмаслиги танқид қилинди. Artel ширкатига давлат томонидан берилган имтиёзлар ўзини оқламаётгани таъкидланди. Фарғонада икки нафар милиция зобити пора билан ушланди. Жорий ҳафта матбуот шу каби воқеалар ҳақида хабар берди.\nОшиб бораётган коммунал тўловлар аҳоли умумий даромадига мутаносиб эмас\nЎзбекистонда коммунал хизматлар нархлари йилида камида икки марта, баъзан эса уч марта оширилмоқда (“Оила даврасида”, 2 май). Аммо мутасадди идоралар нарх нима сабабдан ошаётгани, белгиланган тариф қандай келиб чиққанини очиқ-ойдин кўрсатиб, асослаб бермайди. Газета ўтказган тажрибага кўра, кичик рўзғор – уч ёш фарзанди билан уч хонали уйда яшовчи оила коммунал хизматлар учун бир ойда ўртача 350 минг сўм сарфлайди. Бу амалдаги энг кам иш ҳақига нисбатан (202 минг сўм) 172 фоизга кўпдир! “Ҳа, рақамлар таҳлилга муҳтож эмас. Коммунал тўловларнинг умумий миқдорини даромадимизга мутаносиб деб бўлмайди. Ахир, коммунал тўловлардан ташқари бу оила яшаш ҳам керак эмасми?!” деб ёзади газета.\nArtel бренди остида маиший техника воситаларини ишлаб чиқарувчи корхоналарга давлат томонидан берилган имтиёзлар ўзини оқламаяпти (www.ishonch.uz, 26 апрель). Ҳуқуқшунос Абдураҳмон Ҳамидовга кўра, ушбу корхоналар Хитой ва Жанубий Кореяда ишлаб чиқарилган маиший техника воситаларининг бутловчи қисмларини импорт қилиб, Ўзбекистонда уларни йиғиб, ички бозорда тайёр маҳсулот сифатида сотиш билан шуғулланади. Аммо ички бозорда Artel маҳсулотларининг нархи Хитойдан келтирилган худди шу турдаги маҳсулотлар нархидан қимматроқ. Қолаверса, Artel маҳсулотлари Қозоғистонда Ўзбекистон ички бозоридаги нархлардан камида 30-40 фоиз арзон сотилаётир. Ҳолбуки, мазкур монополист ширкат 2022 йилга қадар маҳсулот ишлаб чиқариш учун зарур бўлган материаллар ва бутловчи қисмларни импорт қилишда божхона тўловлари, шунингдек, фойда ва мулк солиқлари ҳамда йўл фондига ажратмалар тўлашдан озод этилган. Таъкидланишича, давлат томонидан берилган имтиёзлар кутилган натижани бермаяпти. Имтиёзларнинг бекор қилиниши эса Ўзбекистон ички бозорида соғлом рақобат муҳитини шакллантиради.\nЭслатиб ўтамиз, Artel брендига Тошкент ҳокими Жаҳонгир Ортиқхўжаев томонидан асос солинган. Пойтахт раҳбари ширкат бошқарувидан кетгани, аммо унга ҳиссадор эканини айтган.\nПора билан ушланган икки нафар милиция зобитига ҳукм ўқилди\nФарғона вилояти Олтиариқ тумани ИИБ ҳузуридаги тергов бўлими суриштирувчиси ҳамда ҳудуд профилактика инспектори пора билан ушланди (“Даракчи”, 2 май). Исми ошкор этилмаган суриштирувчига машина ўғрилиги жиноятини ўрганиш топширилган. У эса ўғриликда гумонланаётган шахсдан жиноий иш очмаслик эвазига 500 доллар пора талаб қилган. Ушбу ҳолат юзасидан прокуратура ҳузуридаги департамент рейд ўтказган ҳамда дастлаб участка нозири, сўнг тергов бўлими суриштирувчиси кўрсатилган миқдордаги порани олаётганда ушланган. Жиноят ишлари бўйича Риштон туман суди раиси Ниёзбек Пайғамовга кўра, тергов бўлими суриштирувчиси 6 йилга, участка нозири эса 5 йилга озодликдан маҳрум этилган. Жиноий ишга оид бошқа тафсилотлар очиқланмаган.


18 май 2021, Тошкент вақти: 10:29\nСирожиддин Ғуломов божхона тизимида кетаётган "тозалаш тадбири" доирасида қўлга олинган.\nЎзбекистон Миллий хавфсизлик хизмати Давлат божхона қўмитасининг Тошкент вилояти бошқармаси бошлиғини ҳибсга олди. Бу ҳақда божхона идорасидаги манбаларга таяниб, хабар қилган Россия хабар агентликларига кўра, Сирожиддин Ғуломов порахўрликда гумон қилинмоқда. Йил бошидан бери Ўзбекистон ҳуқуқ-тартибот идораларининг юзлаб ходими ишдан четлатилиб, кўпчилиги қамоққа ташланди.\nДавлат божхона қўмитасидаги манбанинг рус матбуотига айтишича, Сирожиддин Ғуломов божхона тизимида кетаётган "тозалаш тадбири" доирасида қўлга олинган.\n“Тергов давомида улар (божхоначилар-таҳр.) давлат чегарасини кесиб ўтаётган тадбиркорлар, жисмоний шахслардан пора талаб қилиши ҳолатлари, пора эвазига лавозимларга тайинлаш, пул йиғиш учун жиноий гуруҳларни ташкил этишга доир фактлар текширилмоқда”, дея иқтибос келтирлган божхона қўмитаси вакилидан.\nШу йилнинг июль ойида Ўзбекистон Давлат божхона қўмитасининг контрабандага қарши кураш бош бошқармаси бошлиғи Азиз Хасанов ва унинг ўринбосари Азиз Абдураҳмоновлар ҳибсга олинган ва суд қилинган эди.\nЙил бошидан бери божхона тизими ҳамда Ўзбекистон ҳуқуқ-тартибот идораларидаги “тозалаш тадбири” доирасида юзлаб одам ишдан четлатилгани, уларнинг кўпчилиги ҳибсга олинганига доир маълумотлар бор.\nХусусан, Ўзбекистон Миллий хавфсизлик хизматининг ўнлаб нуфузли зобитлари ишдан олингани ҳақида Озодлик хабар қилган. Улардан камида 12 нафари суд қилиниб, узоқ муддатли қамоқ жазоси олган эди.


Airbnb порталида сайёҳлар учун ёқилғи шохобчасида тунаб қолиш таклифи пайдо бўлди\n15:45 / 16.06.2016\nAirbnb ижара хизмати порталида саёҳатчилар учун ноодатий таклиф пайдо бўлди - Салинас шаҳри (Калифорния штати, АҚШ)даги ёқилғи қуйиш шохобчасидаги турар-жойда яшаш. АЗСда бир кун тунаб қолиш сайёҳлар учун 50 долларга айланади, деб хабар беради Curbed.\nШохобча маҳаллий истироҳат боғи ва аэропорт яқинида жойлашган. Airbnb’да қолдирилган эълон саҳифасида хонанинг суратлари йўқ — ёқилғи бекатининг расми мавжуд. Мазкур яшаш маскани ҳақида сайёҳлар томонидан қолдирилган изоҳлар ҳам ҳозирча йўқ.\nАЗС эгаси таклиф чинакам экани ва бинода чўмилиш хонаси ҳам, каравот ва ошхона ҳам йўқлигини қайд этди.\n2016 йилнинг апрелида Airbnb фойдаланувчиларини антиқа ижара таклифи ҳайратга солган эди: Лондондаги туманларнинг бирида жойлашган гараж яқинида девор ва томсиз «хона» ижарага берилди. Унга кўра, сайёҳлар 8 фунт стерлинг (11 доллар атрофида) эвазида очиқ осмон бағрида уй жиҳозларидан фойдаланиши мумкин бўлган.


Вилоятлардаги "Фахрли инсон" учун схема-тартиб!!! - Страница 2 - Форумистон\nФорумистон » Sayyod муаллифлик лойихалари » ФАХРЛИ ИНСОН » Вилоятлардаги "Фахрли инсон" учун схема-тартиб!!!\nВилоятлардаги "Фахрли инсон" учун схема-тартиб!!!\nSayyod Сана: Шанба, 28-Сен-2013, 19:15 | Изох # 1\nСкрытый текст1 .Бирон вилоятдан ташкилий ишларни ўз зиммасига оладиган маъсулиятли ва бу жиддий лойихага теран қарай оладиган лидер топилиши ва бу “ФАХРЛИ ИНСОН” кураторлари (Тошкент ва вилоятлар назоратчиси*) тарафидан ўрганлиб , сайт рахбарига тавсия қилиниши орқали амалга оширилади.\n2. Вилоятдаги акция лидери ўша вилоятда турли оммавий ахборот воситаларида кўрсатилиши мумкин бўлган ва 23 соат давомида ёқилган тарзда турадиган телефон рақами, у ўчиб қоладиган бўлса, рахбар ва ёки назоратчилар боғланиши мумкин бўлган яна бошқа қўшимча рақам, электрон почта манзили, онлайн боғланишлар (вацап, агент, вайбер, вичат ва хоказо), ўзининг паспорт копияси (турар жойи кўрсатилган манзили билан) сайт рахбари ва вилоят назоратчиларига бериши керак бўлади.\nа) сайт бошида лидер кўрсатиш керак бўлган рақамни ёзилиши, однодаги маълум гурухга бириктириладиган ўша вилоятни янги гурухини очиб беришигача, вилоят назоратчиси орқали сайт рахбарига эслатиб туриши керак бўлади.\nб) Бошқа турли ижтимоий тармоқларда ўша лидернинг ўзи истагига қараб очиши ва у манбаа хақида вилоят назоратчиси ва сайт рахбарига манбаани бериши керак бўлади.\nв) бошқа хар қандай оммавий ахборот воситаларидан то транспорт, кўча, идора ва ташкилотларида ушбу акция доирасида сайт рахбари билан олдиндан келишилмаган холда маълумот тарқатиш ва тарғибот ишлари олиб бориш таъқиқланади.\nг) Хар бир тарғибот махсулоти, буклет, матнли вароқ, баннер , сурат ва матнлар сайт рахбари тасдиқлангандан кейин тарқатилиши мумкин бўлади. Матнга хам ихтиёрий ижодий ёндошиш ёки ўзича шиор қўшиш мумкин эмас!\n3. Рақамлар рекламаси сайтда ёзилгач, ташкилий гурух йиғилиши бошланади. Вилоят лидери, лойиха устидаги барча ташкилий ишлар юзасидан мухим вазифалар устида ташкилий гурухдагиларга ўзаро келишган холда тақсимлаб беради. (вазифалар рўйхати 13-рақамда берилган)\n4. Вилоят лидери ўз вилоятдаги мавжуд бўлган лейкоз касаллиги билан оғриган болакайлар шифохонасини, йиғилаётган гурухи билан биргаликда аниқлайди, бор бўлса, мавжуд бўлган (Тошкентдаги акциядан) буклетлар берилиб, шифохона рахбарияти билан қон топшириш ва хайрия акцияси хақида тушунтирилиб вилоятда ўтказилиш таклифини олға суради.\nа) Шифохонадаги оғир беморларга қуйилиши мухим бўлган рўйхатни, акция кунига қадар вилоят лидери шифохона рахбариятидан олишини, акция куни шу рўйхатга асосан қон топширилишини тушунтиради.\nб) Рўйхатдан кўп топшириладиган бўлса, шу лойиха доирасида ишлатилиши кераклиги ва бошқа шифохонага берилмаслигини, бундай вазиятда вилоят лидерлари билан шифохона боғланиши керак эканлиги айтилади. Акция рекламасидан хабардор бошқа беморларларга мухим қон керак холатлар бўлиб туради, (бу холатда вилоят назоратчиси ва сайт рахбари билан бамаслахат) балансимиздаги ортиқча қонларни уларга хайрия қила оламиз.\nв) Шифохона рахбариятидан акция кунига қадар, дорига мухтож бемолар рўйхатини тузиб, қандай дорилар кераклигини ўша бемор фамилияси олдига ёзиб, рўйхат тузиб бериши сўралади. Рўйхат бошларига энг қийналган ва энг мухимроғи қўйилади.\nг) Ўша шифохонага яқин ёки бошқа дорихона билан вилоят лидери ва икки ёрдамчи гувох келгуси акциядаги дорилар сотиб олиниши тартиби, акция куни қўнғироқ қилиб айтилган дориларни келтириш имконияти аниқланади. Акция куни шу дорихонага пулларга мос равишдаги дорилар рўйхати айтиб келтирилади.\nд) Шифохонадан ўша керакли дорилар сотиладиган дорихона узоқ бўлса, шифохонадан рўйхатни акция кунига қадар олиши керак бўлади, сабаби, қон марказидан аввал дорихонага келиб дори олиб, кейин шифохонага келиши керак бўлади. Бунда хайрия тури қон марказидаёқ ўтилади, яъни лойиха икки турга бўлинмай, хаммаси қон марказида ўтиб, шифохонага фақат дори тарқатишга келинади.\n5. Қон маркази рахбарияти билан рўйхат асосида акция куни топширилган қонлар ўша шифохонага маълум рўйхат асосида ўтказилиши маълум қилинади (ортиқчаси эса ўша шифохона балансига, айнан лейкоз болалар балансида туради)\n6. Лейкоз касаллиги билан оғриган болакайлар шифохонаси бўлмаса, у вилоятда болалар билан боғлиқ бошқа хайрия турларини лидерлар ва уларнинг ташкилий жамоаси излаши керак бўлади.\nа) Рак билан касалланган болалар\nб) Имконияти жисман чекланган болалар\nв) Ёки ўша вилоятдаги мухим бир бошқа хайрияга мухтож биронта мавзу юзасидан акция ўтказиш рахбарият билан келишилади. "ФАХРЛИ ИНСОН" фақат қон топшириш дегани эмас, бу хайрияга хос тушунча, шунинг учун мухим оғриқли мавзудаги муаммо, ёрдамга мухтож хайрия тури шу шиор остида ўтаверади. Асосийси Республика миқёсида хайрияни шу шиор остида ўтказиш. Лейкоз билан оғриган болакайлар мавзусидан бошқа хайрия тури ва унинг келгуси схемасини рахбарият билан ташкиллаштирилади.\n7. Вилоятлардаги акция ва хайрияга тайёргарлик ишлари тайёр бўлгач, ўша вилоятга мослаб сайт рахбари баннер, реклама матни ва бошқа буклетларни тайёрлаб бериши хақида лидерлар вилоят назоратчилари ва сайт рахбарига маълум қилишади.\nа) Вилоят лидери ўз вилоятидаги машхур оммавий ахборот воситалари ва бошқа машхурлар хақида маълумот беради.\n8. Тошкентдаги навбатдаги акцияга вилоят лидери (истаса йиғилган ташкилий гурухдагилар билан биргаликда) келиб, рахбарият билан биргаликда шу кунги Тошкентдаги акция ва хайрия тадбирини биргаликда ўтказиб, техник тарафларини ўрганади. (мастер класс олиб кетади)\n9. Вилоят лидери сайт рахбари билан биргаликда илк ўтказиладиган акция хақида реклама ва тарғибот ишларини бошлайди. Рахбарият билан ўша вилоятдаги машхурлар ёки Тошкентдан келадиганлар олдиндан келишилади.\n10. Лидер Тошкентдаги акциядан мастер-класс олиб кетгач, келаси ойда (сайт рахбарияти билан куни аниқ қилингач) ўзини вилоятида ўтказади. Сайт жамоаси ва рахбари, шунингдек фанфорумдан истаганлар ўша вилоятдаги илк акция кунида иштирок этиб ёрдамлашишади. Бу ўша вилоятдаги бошланадиган акцияга хам Тошкентдаги акция схемасини жонли мастер класси бўлади.\n11. Акция ўтказиладиган кун форумда вилоятдаги акция (масалан "Самарқанд 02.02.2014 Фахрли инсон лойихасидан онлайн") мавзуси очиб, биронта танлаган одами орқали ёки ўзи лойихани ёритиб боради.\n12. Акция куни лидердан то унинг хамма ёрдамчилари "ФАХРЛИ ИНСОН" футболкасида бўлиши шарт! Уни эскизини шу қоиданинг 8 рақамига келганида рахбариятдан олади, мабодо ўша вилоятда типография бўлмаса (ва ёки бошқа сабаблар бўлса) аввалроқ рахбариятга хабар бериб хал қилинади.\n13. Акция куни қон марказида вазифалар тақсимланиши:\nа) Акция асосида қон топшираётганларни исм фамилияси ёзилиб, (агарда биронта хонанда фанклубидан бўлса, у хам фамилияси олдига ёзилиши шарт) рўйхат тузиб турадиган одам тайинлаши,\nб) Фотосуратлар учун хам кимнидир тайинлаши керак бўлади (бу нарсалар ушбу қоиданинг юқоридаги 3 рақамда ташкилий гурух йиғила бошлаганда тайинланади) профессионал фотоаппарат ШАРТ ЭМАС! Оддий телефонда суратга олса хам бўлаверади, бошлаб олгунча шошмаймиз! Хаммаси қўлдан келганча, асосийси етказиб ва кўрсатиб бера олиш! Энг аввало НАТИЖА! Тайинланган фотограф, акция доирасидаги хар бир қон топшираётган ва хайрия қилганларни, фанклубларни, йиғилган пулларни , олинаётган дориларни, хар бир бемор қўлига у дорилар тарқатилаётганини ва браслет тақиш онларини суратга олиши шарт.\nв) Келганларни кутиб олиб, рўйхатхонадан то қон топшириб чиқиб кетгунича назорат қилиб ёрдамлашадиган ёрдамчи тайинланиши керак. У яна қон топшириб бўлгач, браслетларни тақмагунча кетиб қолмаслигини хам назорат қилади, мабодо шошаётган бўлса, бу хақида вилоят лидерига айтиши ва унга браслет тақиб суратга мухрлаб кейин кузатиши мумкин бўлади.\nг) Шифокорлар томонидан қон топшириши мумкин деб топилганларни, қон топширгунча ширинлик билан таъминлаш, уларни ўз вақтида қон топширгунча ширинлик қабул қилиб, қон топшириб бўлгач талон асосида (истаса) овқатланишиниям назорат қилиши керак бўлган ёрдамчи тайинланиши\nд) Қон маркази ва иккинчи тури хайрия шифохона кўча эшиги олдида одамларни кутиб оладиган футболкадаги ёрдамчилар хар 15 минутда алишиб туриши йўлга қўйилиши. У алишадиганлар футболкада бўлиши керак ва юқоридаги бўлиб берилган вазифалар хам алишиб туриши мумкин, бу вақтда ўз зиммасига юклатилган вазифалар шу вақтни ўзидагина алишиб турилади холос.\nе) Вилоят машхурлари келган пайтига қадар қон топшириб бўлганларга у машхур браслет тақиши керак бўлади. Машхур бўлмаса, вилоят лидери хар қон топшириб чиққан ва 5-6та йиғилганларни бирма бир тантанавор равишда қўлига тақиб суратга мухрлайди.\nж) хайрия пулларини лидер ўзи эмас, камида яна икки киши гувохлигида, биргаликда акция тугагунга қадар йиғаверади. Иложиси бўлса биронта қалин сумка қилиб, икки кишида сақланса, лидер ва ёрдамчиларига берилган пуллар солинаверилади. Айнан шу уч кишидан бирини қўлида рўйхат бўлиши шарт, у хар бир пул берганни фамилия исми ва суммаси билан ёзиб бориши керак. (савоб учун ёзманг дейдиганларга, хаммаси хаққоний бўлиши учун ўзимиз учун отчетга дейиш керак, сайтда ким қанча берганини барибир ёзмаймизку, лекин бу отчет сақланиши керак)\n14. Акциядан ортган ширинликлар :\nа) шифохонага болакайларга тарқатилади\nб) мумкинмас бўлганлари шу кунги фаолларга тарқатилади.\n15. Қон топшириш акцияси тугагач,\nа) шифохонага истаганлар , лекин камида лидер ва пуллар бўйича икки гувохи, хамда фотограф билан келинади.\nб) шифохонага қон акциясида топширилган қон рўйхати бир нусхаси берилади.\nв) Ушбу тартиб қоиданинг 4-рақам в) г) д) бандларида кўрсатилгандек тартибда дорилар сотиб олинади.\nг) Хар бир беморга дорилар шахсан қўлига топшириб, суратга олинади. Иложиси бўлса олдиндан сўраш керак, суратга олсак қаршимасмисиз? Агар қарши бўлсангиз фақат дори олинаётган қўллар олинади, бу бизга хисобот учун керак, пуллар зое кетмагани хақида деб тушунтириш керак. Исташмаса орқасидан ёки дори олаётган қўли олинади холос.\nд) Мабодо пул ортса, келаси сафарги тадбирга қўшилади.\nе) Кўрсатилган хайриядан ташқари шифохона ремонти ё қўшимча нимадир олиб бериш каби хайрия турларига пул ишлатиш мумкин эмас! Бунинг учун махсус хомийлар мавжуд.\n16. Хар акциядан пуллар берганлар, қон топширганлар ва умумий сумма хамда умумий қон топширганлар хисобот қоғозлари лидер томонидан сақланиб борилиши керак.\n17. Акция ва хайриядан сўнг, лидер ёки у тайинлаган инсон 8 соат ичида батафсил репортажни ёзма равишда суратлари билан , қон топширганлар рўйхати ва пул берганлар рўйхати суратга олинган холатда сайт рахбари почтасига юбориши керак.\n* Вилоятлар назоратчиси Нодира Махмудова +99894 677 80 99\nШахиня Сана: Жума-муборак кун!, 27-Фев-2015, 17:51 | Изох # 26\nЯшанг Парвинаю...умрингиздан барака топинг илохим...хайрия йулида килган мехнатингизга рахмат...\nbek88 Сана: Жума-муборак кун!, 27-Фев-2015, 21:38 | Изох # 27\nOfarin Parvina targ'ibotni to'xtatmang. Omad.


Машҳур академик Лео Бокерия Хоразмда маҳаллий шифокорлар учун маҳорат дарслари ўтказади\n18:29 / 02.06.2017\nЎзбекистон Республикаси Президенти Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишлари билан яқиндан танишиш, халқ билан мулоқот қилиш мақсадида Хоразм вилоятида бўлганда, Республика ихтисослаштирилган кардиология марказининг Хоразм филиали фаолияти билан яқиндан танишган эди.\nДавлат раҳбари беморлар ҳолидан хабар олиб, филиал фаолиятини янада яхшилаш бўйича фикрлар билдириб, шифохона негизида Россия Федерациясининг А.Бакулев номидаги юрак-қон томир жарроҳлиги илмий-амалий маркази филиалини ташкил этиш бўйича топшириқлар берган эди. Мазкур шифохона келажакда Қорақалпоғистон Республикаси, Хоразм, Бухоро вилоятлари аҳолиси учун минтақавий марказ бўлиши кўзда тутилган.\nКун.uz’га Соғлиқни сақлаш вазирлиги ахборот хизматининг хабар беришича, шу муносабат билан жорий йилнинг 2 июнь куни Россия Федерациясининг А.Н.Бакулев номидаги юрак-қон томир хирургияси маркази директори, академик Л.А.Бокерия юртимизга навбатдаги ташрифини амалга оширди.\nТашриф давомида Россия Федерацияси Соғлиқни сақлаш вазирлиги Бош кардиохирурги Л.А.Бокерия Республика ихтисослаштирилган кардиология марказининг Хоразм филиалида бўлиб, ўзбекистонлик шифокорлар фаолияти билан яқиндан танишади.\nМазкур шифохонада аҳолига малакали даволаш ва профилактика хизматлари кўрсатиб келинмоқда. Кардиология, кардиореабилитация, кардиохирургия, интервенцион кардиология ва физиотерапия бўлимлари, поликлиника халқ хизматида.\nБугун фақат Хоразм вилояти аҳолисига хизмат кўрсатаётган филиал шифокорлари томонидан йилига юздан ортиқ кардиохирургик амалиётлар ўтказилаётган бўлса, минтақавий шифохона мақомини олгач, бу кўрсаткич 3-4 баробар ошиши кутилмоқда.\nЖорий йилдан Республика ихтисослаштирилган кардиология марказининг Хоразм филиалига ангиография тиббиёт ускунаси ўрнатилди. Ушбу замонавий аппарат юрак ҳолатини чуқур ўрганиш баробарида, ўпка артерияси босимини ҳам мукаммал таҳлил қилиш имконини беради. Бу билан кардиожарроҳликда энг мураккаб амалиёт ҳисобланадиган қон томирларини стентлаш жарроҳлик амалиёти, аорта коронар шунтлаш амалиёти ўтказиш учун зарур шароитлар яратилди.\nЖаҳон соғлиқни сақлаш ташкилотининг маълумотларига кўра, дунёда ҳар минг чақалоқнинг 6-7 нафарида туғма юрак нуқсони қайд этилади. Ваҳоланки, бу хасталикни операция йўли билан бутунлай бартараф этиш ва беморни тўлақонли ҳаётга қайтариш мумкин. Лекин бундай жарроҳлик амалиётини ўтказиш учун барча клиникаларда ҳам етарли шароит мавжуд эмас.\nШу вақтгача Республика ихтисослаштирилган кардиология марказининг Хоразм филиалида вазни 10 килограммдан кам бўлган чақалоқларда кардиожарроҳлик амалиёти ўтказилмаган. Аммо бундай оғир хасталикка чалинган болалар қанча эрта даволанса, касалликни асоратсиз бартараф этиш шунчалик самарали бўлади. Жаҳонга машҳур илмий-амалий марказ филиали Хоразмда иш бошлаши хорижлик ҳамкасблар билан бирга шу ернинг ўзида бир ёшгача бўлган болаларда ҳам муракаб юрак жарроҳлигини амалга ошириш имкониятини беради.\nАкадемик Л.А.Бокериянинг Ўзбекистонга ташрифи давомида мамлакат кардиожарроҳлари учун маҳорат дарслари ва кардиожарроҳликнинг долзарб масалаларига бағишланган суҳбатлар ҳам ташкил этилди.\nРоссия Федерацияси Соғлиқни сақлаш вазирлиги Бош кардиохирурги Л.А.Бокерия Ўзбекистон мутахассислари билан ҳамкорликда Хоразм вилоятида юрак-қон томир касалликларининг оғир асоратли турлари билан оғриган беморларда жарроҳлик муолажаларини ўтказади.\nУшбу жараён беморларга саломатлигини тиклаш учун катта имконият яратган бўлса, кардиожарроҳлар учун мастер-класс ҳам бўлади.\nРоссия Федерациясининг А.Бакулев номидаги юрак-қон томир жарроҳлиги илмий-амалий маркази билан ўрнатиладиган ҳамкорлик доирасида маҳаллий шифокорлар россиялик ҳамкасблари билан мунтазам тажриба алмашиш имкониятига эга бўлмоқда. Бу эса аҳоли саломатлигини янада мустаҳкамлашга, маҳаллий мутахассисларнинг юқори технологияга асосланган энг мураккаб кардиохирургик амалиётларни муваффақиятли ўтказишдаги тажрибаларини янада бойитишга хизмат қилади.\nРоссия Федерацияси Соғлиқни сақлаш вазирлиги Бош кардиохирурги Л.А.Бокерия шу йилнинг 4 июнига қадар Хоразм вилоятида бўлади.\nХоразм Лео Бокерия Соғлиқни сақлаш вазирлиги


Tohir Malik - Сўз қадри\n— Суҳбатимизни сўз санъати ва сўз қадри ҳақидаги фикрларингиз билан бошласак.\n— Сўз мулки, сўз санъати, сўз қадри ҳақида улуғларимиз, пирларимиз, устозларимиз биздан кўра кўп ва хўб айтиб кетганлар. «Сўз обиҳаёт бўлиб ўликни тирилтириши ёки ханжар бўлиб тирикнинг жонини олиши мумкин», дейилувининг ўзиёқ фикримни тасдиқ этса керак. Камина улардан дурустроқ фикр айтмоққа ожизман. Шу боис саволингизга ҳазрат Алишер Навоий таърифлари билан жавоб қайтарай. Ҳазратнинг маснавийдаги фикрларини бугунги суҳбат тилига кўчирсак бу маъноларни ўқиймиз: «Сўз ўз аҳамияти билан фалакдан ҳам юқори мақомдадир, фалакдангина эмас, инсон идрок қилган ҳамма нарсадан юқоридир. Сўз дури шундай юксакликка сочилганки, унинг пойтахти Сурайё юлдузининг ўрнидадир. Сўз ўз борлиғи билан оламнинг ҳамма бурчагига етиб борувчи, ўз шарафи билан эса, одамни энг юксак мартабаларга кўтарувчидир. Агар маъноли сўзи бўлмаса, ичида гавҳари йўқ садаф сингари, инсоннинг ҳеч қандай обрў ва эътибори йўкдир. Садафнинг ичида гавҳар пинҳон турган пайтда унинг хазинаси баҳри уммон бўлгани ҳолда, ичидан гавҳари олингач, садафнинг қуруқ тошбақа суягидан фарқи қолмайди. Сўз жаҳон-жаҳон дилоролиққа эга, гўзаллик ва латофат уни кўзга кўринмас қилиб қўйган...»\nБу ақл маъноларига яна нима деб қўшимча қила олардик? Ҳар бир ёзувчи асарининг умри айнан шу маъноларга қанчалик амал қилганлиги билан, бошқачароқ айтсак, сўз санъатини қай даражада эгаллагани билан ўлчанади. Сўз санъаткори мартабасига етган ёзувчиларнинг асарлари асрлар чегарасини билмайди. Тарих сабоғи, устозлар сабоғи бизга шундан далолат бериб турибди. Афсус шуки, биз сўз сеҳрига баъзан етарли аҳамият бермаймиз. Сўз жилвасини унутамиз, сўзнинг асл маъносини тўғри фаҳм этмаймиз ёки эътиборсизлик қиламиз. Бундай камчилик каминада ҳам бор. Мисол учун, «Шайтанат»нинг бир ерида «басир кўзлар очиларми?» деган жумлани ёзибман. Ҳолбуки, «басир» — кўзи очиқ одамдир. «Сўқир» демоқ ўрнига, хаёлим чалғибми, шундай ёзибман. Муҳаррир ҳам бунга эътибор қилмабди. Албатта, бу хатоликни кейинги нашрда тузатдим. Аммо ўзини ёзувчи деб билгувчи одам бундай хато қилишга ҳақсиздир. Суҳбатимиз баҳонасида мен китобнинг биринчи нашрини ўқиган мухлислардан узр сўрайман.\nТоғам Мирзакалон Исмоилий сўз қадрига ғоят эътиборли устоз эдилар. Сўзнинг мағзини чақа олувчи сўз сеҳргарларидан эдилар. Машқларимни кўрсатганимда асосан нотўғри ишлатилган сўзлар учун танбеҳ эшитардим. Бир куни оддийгина қилиб: «Қуёш нур сочарди», дейиш ўрнига «Шамсиянинг ўткир тиғлари», деб ўзимча «зўр», «шоирона» жумла ёзибман.\n— «Шамсия» нима, биласанми? деб сўрадилар тоғам.\n— Биламан, қуёш, дедим.\n— Қуёш — шамс, «шамсия» эса русчасига «зонтик» дегани...\nТоғам бадиий асарда «ва» боғловчисини ишлатишга қарши эдилар. «Ва» арабларда ишлатилади. Ўзбек тилида, айниқса жонли сўзлашув тилида ҳеч ким «ва» ни қўлламайди», дердилар. Тоғам Чўлпонни устоз деб билардилар. Асарларида Чўлпонга хос латифлик билан сўз гавҳарларини терардилар. Ҳатто таржима асарларида ҳам сўзга жиддий эътибор берардилар. Маънони қуруқ кўчирмай, жумланинг, иборанинг ёки мақолнинг ўзбекча шаклини топардилар. «Анна Каренина» ни, айниқса «Чолиқуши»ни ўқиганда таржима асарлиги билинмайди.\n— Ёзувчи асарларига бўлиб ўтган воқеаларни асос қилиб оладими?\n— Ҳар қандай асарнинг пойдевори бўлиб ўтган воқеалардир. Ёзувчининг вазифаси бу воқеаларни саралайди, умумлаштиради. Керак жойга ўзининг хаёли маҳсулидан қўшади. Лозим бўлмаганларидан эса воз кечади. Адабиётшунос олимларимиз буни «бадиий тўқима» деб атайдилар. Бироқ буни «йўқ гаплар тўқиб чиқарилар экан», деб тушунмаслик керак. Ҳар қандай бадиий тўқиманинг асосида ҳаётий воқеалар бўлмас экан, асар оқсоқланиб қолади. Ўқувчини ишонтириши қийин бўлади.\n— Детектив жанрига ўтганингиз фантастикани бутунлай тарк этганингизни англатадими?\n— Бадиий адабиётга бўлган муҳаббатим фантастика булоғи сувидан баҳра олган. Мен бу муҳаббатдан бутунлай воз кеча олмайман. Фантастика унсурларидан фойдаланиб ўқувчилар хаёлини маълум бир муаммоларга тортишга интиламан. Эътибор берган бўлсангиз, «Шайтанат»нинг Анвар ҳаётига дойр тасвирларида шундай қилганман. Очиғини айтсам, бир умидим бор: фантастика билан детективни бирлаштириб ёзсам. Бу асарни йигирма йил аввал бошлаб қўйган эдим. Ўша пайтда кучим етмаган эди. Балки энди уриниб кўрарман. Кўпчилик фантастика ва детектив тарзини менсимайди. Буни очиқ айтади ҳам. Агар адабиёт бир чинор бўлса, фантастика ва детектив тарзи унинг икки шохидир. Тўғри, номи фантастика ёки детектив бўлган, аммо бадиий асар талабига жавоб беролмайдиган хомхатала асарлар кўп. Лекин юз йиллардан бери севиб ўқилаётган романлар ҳам борку? Наҳот уларни ҳам инкор этиш мумкин бўлса?\n— Детектив жанридаги асарларингиз билан жиноятчиликка зарба бера олдим, деб ўйлайсизми?\n— Асло! «Зарба бера олдим», деб ўйламайман. Чунки асар ёзишдан мақсадим зарба бериш эмас, эди. Бир ўзим зарба беришга қодир ҳам эмасман. Ўтмиш жамиятнинг оғир захмига битта асар даво бўла олмайди. Менинг вазифам — шайтанат оламининг, яъни шайтонларга қул, шайтонлар бошқарадиган оламнинг қора саройини кўрсатиб қўйиш эди. «Қозонга яқин юрсанг — қораси юқади», дейишадику? Қора юқмаслиги учун аввал ўша қозонни кўриш керакми? Мен яқинлашув фожиага олиб борувчи қора оламни кўрсатмоқчи эдим холос. Маълумки, шайтанат олами шайтон жаннатдан қувилганидан бери мавжуд. Жиноят эса Одам Атонинг катта ўғиллари Қобил ўз укаси Ҳобилни ўлдирганидан бери бор. Шайтанат олами неча минг йиллардан бери турли кўринишларда, турли шаклларда яшаб келяпти. Шайтанат оламининг йўқолиши учун орадан шайтон йўқолиши керак. Ёки иймон олами қудрат касб этиши керак, токи қудратли иймон олами шайтанат оламини енга олcин. Шайтанат олами ёшларнинг кўзларига чиройли кўринади. Уларни анашундан эҳтиёт қилишимиз шарт.\n— Шунинг учун айрим манзараларни шафқатсизлик билан тасвирлаганмисиз?\n— Ҳаётнинг ўзида кескинлик ва кураш бор. Юмшоқлик асарга ҳусн бермайди. Баъзилар баъзан ҳазил, баъзан чин равишда «қаҳрингиз қаттиқ экан», деб қўйишяпти. Йўқ, мен табиатан қаҳрли эмасман. Одамларга, айниқса ёшларга меҳрим зўрлиги учун қора оламнинг зулмга тўла ҳаётини кўрсатишга интилдим. Мен ёзганларимни хавфдан огоҳлантирувчи чироқ ўрнида қабул қилишларини истардим. «Огоҳ бўлинглар, шайтанат олами чегарасидан нари юринглар!» деган хитобимни эшитишларини ва бу чақириққа амал қилишларини хоҳлардим.\n— «Шайтанат» ҳақида ижобий фикрлар кўп. Ўзингиз ўз асарингизга қандай баҳо берасиз?\n— Мен қўлимдан келганича ёздим. Яна бир ҳамкасбим бошқачароқ, ҳатто мендан дурустроқ ҳам ёзиши мумкин. Ҳарҳолда шундай бўлишини истардим. Чунки яратилаётган асарлар бир-биридан яхшироқ бўлиши керак. Агар шу пайтгача ёзганларимда тузукроқ саҳифалар ёки сатрлар бўлса «Устозларига балли, устозларидан дарсни яхши ўзлаштирибди», дерсиз. Хом жойлар учраганда эса «Устозларидан мукаммал сабоқ олмабдида», деб қўярсиз.\n— Эшитишимизга қараганда, «Шайтанат»нинг тўртинчи китобини ҳам ёзаётган эмишсиз?\n— Ҳа. Аслида асарни учинчи китоб билан якунла ган эдим. Аммо бундан ўзимнинг кўнглим тўлмади. Кўп саволлар жавобсиз қолгандай бўлди. Ундан ташқари, гиёҳвандлик ҳақида ҳужжатли фильм сценарийсини ёзаётганимда янги фикрлар келди. Асарнинг чўзилишидан мен манфаатдор эмасман. Чунки «бемаза қовуннинг уруғи кўп», деган мақолни тасдиқ этиб қўйишим мумкин. Шундан хавотирдаман. Лекин ички бир куч тўртинчи китобга даъват этди. Насиб қилса, келаси йили китоб ўқувчилар қўлига етар, иншааллоҳ!\n— Бирон нимадан норозилигингиз ҳам борми?\n— Норозилик эмаску, бироқ, кўнгилни хижил қилиб турган бир гап бор. Ёзилган асар барчага бир хилда маъқул бўлавермайди. Кимгадир ёқади, кимгадир ёқмайди. Бу табиий ҳол. Мен ёзганларимни барча қарсак чалиб олқишлаяпти, деган фикрдан узоқман. Ўзим билган, билмаган хатолар бор, рад этмайман. Мени ранжитадиган нарса — биродарларимиз орасида «Шайтанат» савияси паст ўқувчиларга мўлжалланган», деган гаплар айланиб қоляпти. Агар «Шайтанат» асарининг савияси паст» деб асарнинг ўзига очиқ баҳо берсалар мен ранжимасдим. Эҳтимол чиндан ҳам шундайдир. Лекин ўқувчиларни «савияси паст» демоқликдан уялиш керак. Китоб ўқиган ўқувчида нима гуноҳ? Китобхон бизнинг асаримизни ўқийдими ё йўқми, мақтайдими ё йўқми — уларни қадрлашимиз керак. Уларни биз ўзимиздан устун деб билишимиз шарт. Агар ёзувчи ўзини китобхондан устун тутиб асар ёзса мағлубиятга учрайди.\n«Даракчи» газетаси, 2000 йил


Авиация эксперти: Украина алоқаларни узмоқда\n12:50 20 Март 2018\n11:11 02.10.2015 (Янгиланган 10:58 11.11.2015) Ҳавола олиш\nКиев Россия самолётлари учун ҳаво йўлларини ёпганлиги ҳақида маълум қилди. Москва бўлса бунга жавоб чоралар кўришга мажбур бўлди. Экспертнинг айтишича, Украина бундай сиёсий қарор билан ўзи ўтирган шохга ўзи болта урди. Оқибатда йўловчилар қийин аҳволга тушиб қолди.\nТошкент,29 сен - Sputnik. Россия аэропортлари Украна самолётлари учун 25 октябрь куни ёпилади. Бу ҳақида сешанба куни Украина авиакомпаниялари огоҳлантирилди. Ушбу чоралар Украинанинг Россия авиакомпанияларига қарши қабул қилинган қарорига жавоб бўлди.\n“Аэропорт” МДҲ мамлакатлари фуқаро авиацияси ассоциацияси бош директори Виктор Горбачев Sputnik мухбирига, киевнинг ушбу ўйланмаган қарори нималарга олиб келишини айтиб берди.\nСафарлар бекор қилинмоқда\nУкраина осмонидан транзит учувлар, олдинроқ бекор қилинганди. Туркия, Греция, Миср ва Кипр йўналишидаги парвозлар Украина ҳудудини айланиб учарди. Энди бўлса Украина аэропортларига парвозлар бутунлай бекор қилинди.\n«Россия самолётлари Киев, Львов, Одесса ва Харковга учарди. Энди бўлса ушбу аэропортлар Россия учун ёпиқ» деди Горбачев.\nУкраинага 4-5 Россия авиакомпаниялари қатнарди, Украинадан «Донец авиалиниялари» ва «Украина халқаро авиалиниялари» бизга қатнарди.\nЙўловчиларга қийин бўлади\nАвиация алоқалари 25 октябрдан тўхтатилади. Айни шу куни қишги навигация сезони бошланади, дейди Горбачев.\nДемак, чипта санаси 25 октябргача бўлган йўловчилар манзилларига бемалол етиб олишлари мумкин, ундан кейинга саналарга чипта сотиб олганлар эса чипталарни жаримасиз қайтариши мумкин.\nБундан албатта, авваломбор, йўловчилар зарар кўради, лекин Украина аэропортлари ҳам анчагина фойдадан қуруқ қолади.\n“Масалан, Киевдаги Жуляна аэропорти 40%, балки ундан ҳам кўпроқ даромадни у ерга учиб келаётган Россия авиакомапнияларидан оларди. Булар қўниш, учиш, ҳаво кемасини ёнилғи билан таъминлаш йўловчларга хизмат кўрсатиш ва бошқа хизматлар”, — дейди эксперт.\nНима қилиш ва қаерга учиш керак?\nЭнди, сиёсий қаршиликларга қарамасдан Россияга келишни истаган йўловчилар яхшилаб ўйлаб кўриши керак. Албатта айланиб учишнинг кераги йўқ: ҳам узоқ, ҳам қиммат. Агар учиш зарур бўлса Россияга қўшни мамлакатлар орқали ҳам келиш мумкин.\nБолтиқ бўйи мамлакатлари орқали келса ҳм бўлади, лекин, бу анча узоқ.\nБундай шароитда масофа томондан ҳам, тежамкорлик томонидан ҳам энг маъқули Минск ёки Кишинёв орқали учиш.\nУкраина МДҲдан чиқадими?\nЭксперт, яқинда Россия билан Грузия орасида ҳаво алоқалари йўлга қўйилганлиги эсга олди. Тбилиси билан мунособатларда анча жиддий муаммолар бор, чунки икки мамлакат орасида дипломаик алоқалар ҳалигача ўрнатилгани йўқ, деди у.\n«Энг қизиғи Украина билан дипломатик алоқалар узилмаган, у ҳали ҳам МДҲ таркибида, лекин вазият шунга қараб бораяпти», — деди ишонч билан эксперт.\nАлбатта, Россия ҳам бундан зарар кўради. Ўтган йили Россия авиакомпаниялари 93 миллион йўловчи ташиди. Бу йил шундан 500 минг кам бўлади, яъни 92,5 миллион йўловчи. Лекин бу Украина компаниялари кўрадиган зарар олдида ҳеч нарса эмас.


Йўлларда – жарима тўловчиларни аниқлаш бўйича рейд | NORMA.UZ\n22 июлдан бошлаб пойтахт ЙҲХБ ходимлари Мажбурий ижро бюроси вакиллари билан ҳамкорликда ЙҲҚни бузиб, жаримани белгиланган муддатда тўламаган ҳайдовчиларни аниқлашга қаратилган тадбирлар ўтказишни бошлади.\nЙўл ҳаракати қоидаларини бузганлик учун жарима 60 кун ичида тўланмаган тақдирда, транспорт воситаси иш юритиш тугагунига қадар ушлаб турилади. Бу ҳақда жарима солиш тўғрисида қарор чиқарган ваколатли орган раҳбари ёзма кўрсатма беради (МЖТКнинг 291-моддасига қаранг).\nБундан ташқари, Тошкентда қарздорларни автоматик тарзда аниқловчи 20 та, шу жумладан шаҳарга кириш/чиқиш ЙПХ постларида “Автокон” комплекслари ишламоқда. Шу боис муддати ўтган жарималари бор автоҳаваскорларни шаҳардан ташқарига чиқишда нохушлик кутиб туради – авто тўхтатилиб, жарима майдончасига жойлаштирилади. Тушунмовчиликни олдини олиш учун, идора қоидабузарларни жаримани ўз вақтида тўлашга чақиради.


Сув ҳавзаси ёзнинг давоси\n14 Апр 2020 1235\nТўдакўл сув ҳавзаси ҳудудида туристик пляж зонаси ташкил этилмоқда.\nТўдакўл сув ҳавзаси ҳудудида жойлашган ёзги, қулай дам олиш масканида «Silk Road Resort & Spa» МЧЖ томонидан янги экотуризм ҳудуди ташкил этилиб, пляж зонаси яратилиши режалаштирилган.\nАйни вақтда 15 гектар майдондан иборат бўлган мазкур ҳудуд бўйлаб ёзги дам олиш сайёҳлик масканини барпо этиш ишлари қизғин олиб борилмоқда. Ушбу манзил вилоятга ташриф буюрувчи меҳмонлар, қолаверса, маҳаллий аҳолимиз учун олдинда турган жазирама фаслда ўзининг юқори сифатли хизматларини таклиф этишни мақсад қилган.\nЮқори жаҳон андозаларига жавоб бера оладиган ёзги дам олиш маскани лойиҳасининг умумий қиймати 3 миллиард сўмни ташкил этиб, унинг фаолияти йўлга қўйилиши натижасида вилоятда яна 150 та янги иш ўрни яратилиши назарда тутилган.\nҲозирга қадар 7 минг туп манзарали дарахтлар экиш мўлжалланган ҳудудда 3 минг туп кўчатлар экилганлиги ва пляж объекти бўйлаб табиий чим-майсалар ётқизилган, деб хабар беради Туризмни ривожлантириш давлат қўмитаси матбуот хизмати.


Apple раҳбари душ учун инновацион учликлар ишлаб чиқаришга инвестиция киритади\n10:10 / 12.08.2015\nСан-Францискода иш бошлаган Nebia стартапига Apple бош директори Тим Кук инвестиция киритди. The New York Times нашрининг ёзишича, ушбу компания душлар учун сув тежовчи махсус учликлар яратиш билан шуғулланмоқда.\nЛойиҳанинг бошқа инвесторлари сирасида Y Combinator стартапи, Schmidt Family Foundation жамғармаси ва Battery клуби асосчиси Майкл Бирчлар бор.\nNebia киритилган инвестицияларнинг аниқ ҳажмини ошкор қилмаяпти.\nҲозирча штатида олти киши бўлган компания сув сарфини 70 фоизга қисқартирадиган махсус учликлар яратиш билан шуғулланмоқда. Инсоннинг ювинишига ўртача 75 л сув кетади, Nebia таклиф қилаётган технология қўлланганда эса бу кўрсаткич 23 л гача пасаяди.\nИшланма механизми сув оқимини майда томчиларга бўлиб юборади, бу сочилиш майдонини кенгайтиради. Сув оқими туманга ўхшайди. Дарвоқеа компаниянинг номи ҳам итальянча nebbia “туман” сўзидан олинган.\nNebia, шунингдек, Kickstarter кампаниясини ишга туширди. Ушбу кампания 8 соат ичида керакли 100 минг долларни тўплай олди. Маблағ тўплаш 2015 йил 11 сентябрига қадар давом этади. Бу давр ичида Kickstarter платформасига 300 доллар киритган ҳар қандай киши душ учликларини олдиндан буюртма қила олади.


“НЕФТЧИ”НИНГ МУҲИМ ҒАЛАБАСИ - UzTV New York, Inc.\n“НЕФТЧИ”НИНГ МУҲИМ ҒАЛАБАСИ\nФутбол бўйича Ўзбекистон ХХИ миллий чемпионати олий лигасида 3-турнинг қолдирилган учрашуви ўтказилди. Қаршида ўтган мазкур баҳсда “Насаф” футболчилари Фарғонанинг “Нефтчи” жамоасига 1:2 ҳисобида ютқазди.\nЖорий мавсумда чемпионлик учун курашаётган “Насаф” футболчилари шу пайтгача 18 очко жамғариб, мусобақа жадвалида иккинчи ўринни эгаллаб турган эди. Агар қаршилик чарм тўп усталари “Нефтчи” устидан зафар қучса, биринчи ўринга кўтариларди. Шу боис ғалаба илинжида тўп сурган “Насаф” вакиллари учун учрашув омадли бошланиб, рақиб дарвозаси еттинчи дақиқадаёқ ишғол қилинди. Иван Бошкович жамоадоши Шуҳрат Мирхолдиршоев томонидан оширилган тўпни “Нефтчи” дарвозасига жойлади.\nАммо гол ўтказиб юборган фарғоналиклар уч дақиқа ичида ҳисобни тенглаштирди. Отабек Исроилов “Насаф” ҳимоячиларини доғда қолдириб, жавоб тўпини киритди. Учрашув якунланиши арафасида “Нефтчи” футболчилари самарали ҳужум уюштириб, ғалаба тўпини киритишга муваффақ бўлди. Фарғоналикларга навбатдаги уч очкони келтирган гол Шерзод Ҳакимов ҳисобига ёзилди.\nСафардаги ғалабадан сўнг “Нефтчи” футболчилари очколари сонини 12 тага етказиб, бешинчи ўринга кўтарилди.


«Энг ёмони ҳали олдинда» – Apple бош акционери янги пандемиядан огоҳлантирди - Terabayt.Uz\n«Энг ёмони ҳали олдинда» – Apple бош акционери янги пандемиядан огоҳлантирди\nДунё пандемияга бутунлай тайёр эмаслиги аён бўлиб қолди, аммо бундан ҳам даҳшатлилари кутмоқда. Бу ҳақда Buffett & Munger: A Wealth of Wisdom дастурининг сўнгги сонида Berkshire Hathaway инвестиция фонди асосчиси, миллиардер Уоррен Баффет айтиб ўтди, деб ёзмоқда Xabar.uz.\nЎҚИНГ: Беш йил аввал коронавирусдан огоҳлантирган Билл Гейтс янада хавфлироқ офатни башорат қилди\nУ коронавирус пандемиясининг фавқулодда нотекис иқтисодий таъсирига ишора қилган. Шундай қилиб, унинг сўзларига кўра, миллионлаб кичик корхоналар даҳшатли зарба остида қолишди, йирик корхоналарга эса омад кулиб боқди.\nApple корпорациясининг бош акционери бўлган Баффет пандемия 2020 йил иккинчи чорагида AҚШ ЯИМнинг 31,4% пасайишига олиб келганини таъкидлади.\nАйниқса, автомобиль сотувчилари учун омадли давр бўлди: бозорда ярим ўтказгичлар ва автомобиллар етишмаслигидан ақл бовар қилмайдиган фойда олишди.\nМиллиардернинг келажак ҳақидаги башоратлари ниҳоятда пессимистик руҳга эга. «Бу ҳали ҳаммаси эмас», — деди 90 ёшли инвестор. Унинг фикрича, дунё даҳшатли сценарийларга тайёргарлик кўриш вақти келди ва энг ёмони ҳали олдинда.\n«Яна бир пандемия бўлишини биламиз. Ядровий, кимёвий, биологик ва айни пайтда кибер таҳдид мавжудлигини ҳам биламиз. Уларнинг ҳар бири даҳшатли оқибатларга олиб келади. Бу борада қандайдир ишларни бажаряпмиз, аммо етарли эмас», — деди Баффет.\nЎҚИНГ: Apple бош акционери ҳам, ниҳоят, Samsung тугмачали телефонини ташлаб iPhone олди, лекин...\n#Apple #вируслар #коронавирус


Шаҳрисабз тумани ҳокими ишдан олинди, унинг ўрнига янги раҳбар тайинланди\nЮқтирганлар 31747 киши\nСоғайганлар 23704 киши\nВафот этганлар 204 киши\n16:02 / 30.07.2020\nСамад Ҳасанов Шаҳрисабз тумани ҳокими лавозимида иш бошлади.\nСамад Ҳасанов . Фото: Қашқадарё вилояти ҳокимлиги\nХалқ депутатлари Шаҳрисабз тумани кенгашининг навбатдан ташқари сессияси бўлиб ўтди. Бу ҳақда Қашқадарё вилоят ҳокимлиги хабар бермоқда.\nЙиғилишда вилоят ҳокими Зойир Мирзаев сўзга чиқиб, туманда амалга оширилаётган ишлар талаб даражасида эмаслигини таъкидлаган. Фуқаролар мурожаатлари, таълим тизими, йўллар, қишлоқ хўжалиги, ишлаб чиқариш ва экспорт масалаларига умуман эътибор қаратилмагани айтилган.\nТумандаги 30 та мактабларда иситиш тизими йўқ, 6 таси таъмирталаб. Мактабгача таълимга қамров 47 фоиз. Президент қарори билан бугун вилоятдаги 20 000 та эҳтиёжманд оилага 1 миллион сўмдан нақд пул берилиши бошланган эди. Ушбу туманда 1040 нафар эҳтиёжманд оила бўла туриб, бугун ушбу хайрли иш амалга оширилмади, дейилади хабарда.\nСессия ишида ташкилий масала кўрилди. Унда туман ҳокими лавозимида ишлаб келган Исроил Омонов вазифасидан озод этилди. Унинг ўрнига Муборак тумани прокурори вазифасида ишлаб келаётган адлия маслаҳатчиси Самад Ҳасанов тайинланди.\nЭслатиб ўтамиз, 2018 йилнинг 20 октябрь куни Халқ депутатлари Шаҳрисабз тумани Кенгашининг навбатдан ташқари сессиясида Исроил Омонов туман ҳокими лавозимига тайинланганди.\n22:02 / 08.06.2020\nШаҳрисабз шаҳридаги маҳалла ичимлик сувидан нега узиб ташланган?\n12:03 / 18.03.2020\nҚашқадарёда тортишаётганларни ажратиш пичоқбозлик билан якунланди\n13:20 / 29.01.2020\nФото: Шаҳрисабзда ўн йилдан бери илк марта қор барси кўриниш берди\n10:42 / 09.01.2020\nШаҳрисабздаги ёнғин натижасида бир оила куйишдан жароҳатланди


Ўзбекистоннинг 2019 йил учун кутилаётган макроиқтисодий кўрсаткичлари очиқланди | Qalampir.uz\nЎзбекистоннинг 2019 йил учун кутилаётган макроиқтисодий кўрсаткичлари очиқланди\nЖамият\t20 Декабрь 2019 20:31 2315\nЎзбекистон Молия вазирлиги 2019 йил охирига кутилаётган макроиқтисодий кўрсаткичларини эълон қилди. Тегишли маълумот вазирлик сайтида жойлаштирилган.\nЖорий йил якунлари бўйича дастлабки баҳоларга кўра, Ўзбекистон Республикаси ялпи ички маҳсулоти (ЯИМ) 5,5 фоизга ўсиб (2018 йилда 5,1 фоиз), 524,0 трлн сўмни (58,3 млрд долларни) ташкил этиши кутилмоқда.\nИқтисодий ўсишга асосан ички омиллар, хусусан, ялпи ички талабнинг ортиши таъсир кўрсатмоқда.\n2019 йилда ялпи ички талабнинг ортишини қуйидаги омиллар билан изоҳлаш мумкинлиги айтилади:\nа) Иқтисодиётга капитал қўйилмалар ҳажми 28,6 фоизга ўсиши кутилмоқда, жумладан:\n- марказлашган давлат инвестициялари 52,3 трлн сўмни ташкил этиб (Давлат бюджети, Ўзбекистон Республикасининг Тикланиш ва тараққиёт жамғармаси, Ҳукумат ва унинг кафолати остида жалб қилинган кредитлар) 2018 йилга нисбатан 23 фоизга ўсиши;\n- тўғридан-тўғри хорижий инвестициялар оқими сезиларли ўсиб, 2,0-2,5 млрд АҚШ долларига етиши кутилмоқда;\nб) Экспанцион фискал сиёсат олиб борилмоқда ва натижада консолидациялашган бюджет дефицити (давлат бюджети ва давлат мақсадли жамғармалари билан биргаликда) ЯИМга нисбатан 1,3 фоизни (2018 йилда 0,5 фоиз профицит) ташкил этиши кутилмоқда;\nв) Уй-хўжаликлари реал даромадларининг ўсиши кутилмоқда (2019 йилда 8 фоиз) ва бунга қуйидаги омиллар сабаб бўлмоқда:\n• давлат секторида иш ҳақининг сезиларли даражада ошиши;\n• жисмоний шахслар даромад солиғи ставкасининг 12 фоизга кескин пасайтирилиши;\n• иқтисодиётдаги умумий иш ҳақи даражасининг ўсиши.\nг) Иқтисодиётга кредитлар ҳажмининг 44 фоизга ўсиши кутилмоқда (2018 йилда 50,2 фоизга ўсган).\nШу билан бирга, айрим йирик савдо ҳамкор-мамлакатларда иқтисодий ўсиш суръатларининг секинлашуви ҳамда баъзи экспорт хом-ашё товарлари жаҳон нархларининг пасайиши натижасида ташқи бозор динамикасининг нисбатан пастлигининг сақланиши кутилмоқда.\nЯлпи ички таклиф тарафдан, иқтисодий ўсиш омиллари бўлиб қурилиш (йиллик ўсиш суръати 11,8 фоиз), саноат ишлаб чиқариши (6,4 фоиз), хизматлар (6,1 фоиз) ҳамда қишлоқ хўжалиги, ўрмончилик ва балиқчилик соҳалари (3,0 фоиз) бўлиши кутилмоқда.\n2019 йилда инфляция даражаси 15,5 фоиз атрофида бўлиши кутилмоқда (2018 йилда 14,3 фоиз). Шунингдек, инфляцияни жиловлаш мақсадида 2020 йилдан бошлаб кредитлар ҳажмининг ЯИМнинг номинал ўсишидан кўп бўлмаган миқдорда ўсишини таъминлаш чоралари кўрилмоқда.\nЖорий ҳисоб операциялари манфий сальдоси 6,5-7,0 фоиз атрофида бўлиши кутилмоқда (2018 йилда 7,0 фоиз).\nТашқи савдо айланмаси ҳажми 41,5 млрд долларни (ўсиш суръати 24,1 фоиз – 2018 йилда 33,4 млрд долл.), жумладан, экспорт – 18,0 млрд долларни (Қ28,7 фоиз), импорт – 23,5 млрд долларни (Қ20,9 фоиз) ташкил этади.\nОлтин-валюта захиралари 27,7 млрд АҚШ долларига етиши кутилмоқда (2018 йил якунида 26,4 млрд АҚШ долларни ташкил этган).\nДавлат ташқи қарзи 15 млрд АҚШ долларини ёки ялпи ички маҳсулотга нисбатан 25,8 фоизни ташкил этиши кутилмоқда (2018 йилда 9,9 млрд АҚШ долларини ёки ЯИМга нисбатан 19,6 фоизни ташкил этган).\nШунингдек, 2020 йилдан бошлаб Ўзбекистон Республикасининг “2020 йил учун Давлат бюджети тўғрисида”ги Қонуни доирасида Ҳукумат номидан ва унинг кафолати остида имзоланадиган ташқи қарз битимларини 4 млрд АҚШ доллари қийматида чеклаш назарда тутилган.\nиқтисодиёт инфляция ЯИМ ташқи қарз\n04 Август 15:22 61060\n05 Август 11:03 46281\n04 Август 20:35 33606\n04 Август 14:05 31927\n05 Август 12:52 29759


Ўзбекистонлик шифокорлар дунёнинг турли нуқталарида фаолият юритадилар. Кимдир малака ошириш илинжида, кимдир хорижни кашф қилиш учун, яна кимдир ўз юртида қадр топмаганидан ўксиб олисга йўл олгани ҳеч кимга сир эмас.\nKun.uz сайти муштарийлари учун турли давлатларда ишлаётган ўзбекистонлик шифокорлар билан туркум суҳбатлар уюштиришни мақсад қилдик.\nДастлабки суҳбатдошимиз – самарқандлик шифокор, айни пайтда Яман давлатида иш олиб бораётган жарроҳ-уролог Улуғбек Тўраев.\n– Ассалому алайкум, Улуғбек ака. Дастлаб ўзингиз ҳақингизда озгина маълумот берсангиз.\n– Ваалайкум ассалом. Мен 1990-1996 йиллар оралиғида Самарқанд давлат тиббиёт институтида ўқиганман, 1998 йилгача клиник ординатура ўтаб, жарроҳ-уролог мутахассислигини олганман. Аммо Ўзбекистонда соҳам бўйича кўп ишлаш насиб қилмади. Ўзимнинг фикримча, дипломим ва қобилиятим йирик клиникаларга мос бўлса-да, ишга кириш учун сўралган пулни топиб бера олмаганим учун олишмаган.\nБу ҳар қандай ёш мутахассисга жуда оғир ботади. Ота-онамиз 6-8 йил ўқитиб дипломли қилганларидан кейин ҳам уларга яна қандайдир харажатни юклаш ниҳоятда қийин. Ўзи биз ўқиган йиллар иқтисодий жиҳатдан мураккаб даврлар эди.\nРўзғор тебратиш учун туманларда ишладим, бошқа ишлар билан шуғулландим ва охир-оқибат хорижга жўнашга қарор қилдим.\n– Нега айнан Яман давлатини танлагансиз ва қанча вақтдан буён у ерда фаолият юритасиз?\n– Тўғрисини айтганда, ўша пайтда менда у қадар катта танлов ҳам бўлмаган. 2012 йилга келиб ҳаётда ниманидир кескин ўзгартириш кераклигини англаб етганман. Туманда ишлаб юрардим, олган маошим, топганим рўзғоримга аранг етарди. Турмуш ўртоғим акушер-гинеколог, ўзим жарроҳман. Лекин ўсиб келаётган фарзандлар келажагини ўйласам, ҳадикка тушардим.\nЎзи ўзбекистонлик, умуман собиқ иттифоқлик шифокорларнинг Яманга бориб ишлашлари узоқ йиллик тарихга эга. 2000-йилларда бу тенденция кескин кучайиб кетди ва минглаб шифокорлар ёппасига жўнай бошладилар. Бу борада аниқ статистика юритилмаса керак, лекин турли маълумотларга кўра, бу давлатда 10-15 минг ўзбекистонлик шифокор бор. Умуман, Яман тиббиёти асосини собиқ иттифоқ давлатлари мутахассислари ташкил қилади, десам адашмайман.\nХуллас, таниш-билишларнинг тавсияларига кўра 2012 йилда турмуш ўртоғим билан шу давлатга етиб келдик ва иш бошладик. Аёлим 2 йилда ортга қайтди, мен ҳамон шу ерда ишлаяпман.\n– Ўзбекистон ва Яман тиббиёти ўртасидаги тафовутлар ёки ўхшаш жиҳатлар қандай?\n– Яман жуда қашшоқ, муттасил урушлардан тинкаси қуриган ва тиббиёти ривожланмаган давлат. Шунга қарамай шифокорнинг ҳурмати жойида. Мана шу ўринда ғалати парадоксга эътибор беринг – шунча хорижлик мутахассислар узлуксиз қийинчиликларга қарамай бу давлатни ташлаб кетишмайди. Чунки меҳнатининг самарасини кўради.\nЮқорида айтганимдай, бу давлат тиббиёти асосан хорижий мутахассисларга суяниб қолган. 30 млн аҳоли яшайдиган йирик давлатда тиббиёт йўналишида саноқли ОТМлар бор ва улардаги қисқа муддатли таълимда терапевтик мутахассислар тайёрланади. Барча етакчи ва тор мутахассислар – хорижликлар.\nЎзбекистон тиббиётига мен баҳо бермаганим маъқул, лекин сўнгги йиллардаги ижобий ўзгаришлар бир кун келиб самарасини беришига умид қиламан. Сабаби, ўзимнинг ҳам фарзандларим шу соҳани танлашган ва уларнинг келажаги мени қаттиқ ўйлантиради.\n– Сир бўлмаса, ойига қанча даромад қиласиз ва унинг қанчаси харажатларга кетади?\n– Бунинг ҳеч қандай сир жойи йўқ, қанча даромад қилсам, ҳалол меҳнатим орқасидан қиламан. Ҳаммаси мутахассислигингиз ва ишдаги кўрсаткичларингизга боғлиқ. Дастлаб келган, ёлланиб ишлаган пайтларимда ойига 2 минг АҚШ доллари атрофида даромад қилганман. Кейинчалик вазиятга мослаша бориш натижасида алоҳида клиника очиш фикри туғилган ва жуда қийинчилик билан мақсадимизга эришдик.\nЯманнинг Ал-Дала вилояти Дамт шаҳрида юртимиз тимсоли ўлароқ «Самарқанд» номли хусусий клиника очдик ва бу клиникамиз бу давлатга кириб келган жуда оз сонли хорижий инвестиция маҳсули сифатида Соғлиқни сақлаш вазирлиги томонидан ташаккурнома билан тақдирланди. Яъни шу давлатда ишлаганларимни яна шу ернинг ўзига сарфлаб ўз ишимни йўлга қўйдим.\nҲозир ойлик даромадим 4-5 минг доллар атрофида. Бу маблағнинг ҳам асосий қисмини клиника ривожи учун сарфлаяпман. Шахсий харажатларим катта эмас – ойига 300 доллар бемалол етади.\n– Ўзбекистонга қайтишдан сизни нима тўсиб турибди?\n– Коррупция ва меҳнатга яраша ҳақ тўланмаслик хавфи. Масалан, мендан 0,5 ставкага ишга киришим учун анча катта пора сўрашган. Ҳозир бу муаммолар анча жиловланди.\nОддий ҳисоб китобларга қаранг – шифокор 2 млн сўм маош олади, фарзандининг контракти эса 12 млн сўм. Хўш, у нима қилиши керак?\nМенинг икки қизим контракт асосида ўқишяпти, уларни турмушга чиқаришим керак, ўғлим улғаймоқда. Олган маошимга тирикчилик қилиб, фарзандларимни таъминлай оламанми?\nХусусий тиббиёт масаласини ҳам ўйлаб кўрганман – Ямандаги клиникамиз даражасидаги ускуналар билан жиҳозлаш Ўзбекистонда камида икки карра қимматга тушади, самарадорлик эса икки баробар паст. Ахир бу нарсаларни ҳисобга олмаслик мумкин эмас-ку.\nЛекин юқорида айтганимдай, президентнинг соҳага эътиборидан мен ҳам умид қиляпман. Ўзим бу давлатда ишлайверсам ҳам, фарзандларим Ўзбекистонда ўз ўринларини топишларини истайман. Ахир ҳеч нарса ватанга, яқинларинг билан яшашга етмайди.\n– Коронавирус шароитида Яман тиббиёти қандай ишламоқда? Сиз ўзингиз бу касалликка қарши курашга жалб қилиндингизми ёки қайтиш фикри туғилмадими?\n– Бу касалликка қарши курашишга давлат шифохоналари жалб этилган. Бизнинг клиника асосан жарроҳлик йўналишида ишлайди. Ҳатто ҳудудга коронавирус кириб келса, клиникани вақтинча ёпиш ҳақида вазирликка огоҳлантириш хати бердим. Давлат тиббиёти бу касаллик билан курашда қатор қийинчиликка учраётганини айтишим мумкин.\nКоронавирус пандемияси туфайли ўзбекистонлик шифокорлар уйга қайтмоқчи бўлганликларига келсак, Яманда Ўзбекистон элчихонаси йўқ, зарур ҳолатларда Саудия Арабистонидаги элчихонага мурожаат қилиш мумкин. Лекин кўпчилик Москвадаги элчихона орқали ишга келишади.\nАйни пайтда оз сонли қайтмоқчи бўлганлар элчихоналарга мурожаат қилаётганларидан хабарим бор. Аммо ҳозир қайтиб кетиш жуда қийин бўлади, чунки пандемияга қадар ҳам Яманга кириб чиқишлар осон бўлмаган. Шунга қарамай, жуда кўпчилик, жумладан мен ҳам қолиб ишлашни давом эттириш ниятидамиз.\n– Мумкин бўлса, бу давлатдаги фаолиятингизга доир ва Ўзбекистон учун ноодатий бўлган бирор қизиқ воқеани сўзлаб берсангиз.\n– Бу ердаги фаолиятим Ўзбекистон учун бутунлай ноодатий десам ишонаверинг. Яманда давлат қонунлари Ўзбекистондагидай ишламайди, асосий масалалар қабилалар оқсоқоллари, шайхлар, бадавлат инсонлар томонидан ҳал қилинади. Қабилалар ўртасида турли зиддиятлар мунтазам содир бўлади ва ўшандай кунлари суткалаб операциялар қилган пайтларимиз бўлган.\nШунга қарамай, шифокорларга нафақат тегишмайди, балки катта-ю кичик ҳаммаси ҳурмат қилишади. Бу юртнинг одамлари учун елкасига автомат осиб юриш мутлақо оддий ҳолга айланган. Ана шундай жиҳатлари солиштирилса, Ўзбекистондаги тинчлик қандай улуғ неъмат экани англанади.\n20:29 / 28.11.2020\nТиббиёт институтлари талабалари ўз яшаш ҳудудларига амалиётга юборилмоқда. Вазирлик изоҳ берди\n«Шифокор 1000 доллар олмаса, у қандай қилиб болаларини боқади?» – президент


iPhone 8 тақдимотининг эҳтимолий санаси маълум қилинди\n07:40 / 26.08.2017\nApple компанияси ўзининг янги iPhone 8 смартфонини бир ойдан камроқ вақт ичида тақдим қилиши мумкин. Бу ҳақда компаниянинг маҳсулотлари ҳақидаги маълумотларга ихтисослашган Mac4Ever портали хабар бермоқда. Портал смартфон тақдимоти 12 сентябрда бўлишини тахмин қилмоқда.\niPhone 8 флагман смартфони 5,8 дюймли OLED-экран олиши ва компания смартфонлари ичида энг каттаси бўлиши кутилмоқда.\nЭҳтимол, экран смартфоннинг олди панелини тўлиқ эгаллаши мумкин. Смартфондаги сезиларли ўзгаришлардан бири Home тугмасининг бўлмаслиги айтилмоқда, унинг вазифаларини экраннинг бир қисми бўладиган “виртуал” тугма бажаради.\nТахминлардан бирига кўра, янги телефонда эгасини бармоқ излари бўйича аниқлайдиган Touch ID технологияси ўрнига фойдаланувчининг юзидан танувчи технология жорий қилинади.\niPhone 8 хотираси хусусида турлича тахминлар билдирилган. Хитойнинг Geekbar нашри смартфоннинг базавий версияси 64 Гб, энг қиммат версияси эса 512 Гб ички хотира олишини таъкидламоқда ва бу Apple смартфонлари учун рекорд кўрсаткич бўлади. Бошқа манбаларга кўра, смартфон 128 ва 256 Гб хотирага эга икки версияга эга бўлади.\nТелефон симсиз қувватланиш технологияси билан таъминланиши ҳақида маълумотлар ҳам берилган.\nТаъкидланишича, смартфон нархи 1000 ёки 1100 минг доллардан бошланади.\nтақдимот iPhone 8


Албер Камю. Ижод ва инқилоб (эссе) | www.ziyouz.uz\nБош саҳифа Жаҳон насри онлайн антологиясиАлбер Камю (1913-1960; Франция)Албер Камю. Ижод ва инқилоб (эссе)\nБироқ биринчиси қўллаётган воситаларига зид равишда ҳаётни тўлиқ қамраб олишга қодир бўлмаган, қотиб қолган ақидаларга таяниб ваъда бераётган бўлса, иккинчиси пировардида фақат таназзулга олиб борадиган воқеликка таянган қарашларига ёпишиб олган. Ишлаб чиқарувчилар жамиятининг қўлидан фақат ишлаб чиқариш келади, ижод қилиш эмас.\nМуросасизликка муккасидан кетган замонавий санъат ҳам шаклпарастлик ва моддиятпарастлик ўртасида сарсон-саргардон бўлиб юрибди. Дарвоқе, моддиятпарастлик буржуа жамиятида бўлгани каби социализмда ҳам ўзини замонасозлик ортига яширади. Худди шунингдек, шаклпарастлик ҳам эски жамиятда қандай сафсатабоз бўлса, янги жамиятда ҳам шундай ташвиқот либосини кияди. Ақлга зид инкорга берилган бадиий тил қай тарзда алмойи-алжойиликка айланса, ақлга зид эътирофга берилган бадиий тил ҳам шу тарзда мутелик воситасига айланади. Ҳақиқий санъат ана шу икки қутб орасига манзил қуради. Мабодо, исёнкор ҳам хомхаёлга, ҳам моддият ҳукмронлигига шайдо бўлишдан қочаётган экан, унда санъаткор ҳам пуч шаклбозлигу эстетик мустабидликдан ўзини ҳимоя қилиши шарт.\nБугунги дунё, шак-шубҳасиз бир бутунликка, бироқ нигилизм билан йўғрилган бир бутунликка интилаяпти. Тараққиёт эса ақидапарастликка айланган нигилизм билан бир қаторда ақидасиз нигилизмдан ҳам воз кечсагина, ижодий фаолият билан уйғунлашиши мумкин. Ваҳоланки, санъат соҳасида ҳам охири йўқ шарҳбозлигу-вайсақиликнинг куни битиб, у ҳақиқий ижодга яқинлашаяпти.\nАммо бунинг учун санъат ва жамият, ижод ва инқилоб, инкор билан эътироф, хусусий билан умумий, шахс билан тарих мураккаб тарзда мувозанатга киришган исённинг асл моҳиятига қайтиши зарур бўлади. Исён – тараққиётнинг даракчисидир. Биз ҳозир кириб қолган боши берк кўчадан, худди Ницше “ҳакамлар ва эзилувчилар ўрнини ижодкорлик эгаллайди” деб эътироф этганидек, фақат угина бошлаб чиқа олади ва келажакка илинж уйғотади. Бироқ бундан санъаткор шоҳ бўлган шаҳар ҳақидаги хомхаёл чўпчакни оқлаяпти, деган фикр келиб чиқмаслиги керак. Пешона тери билан битилган асарлар ижодкор қобилиятини йўқотиб, тўлиқ ишлаб чиқаришга бўйсунган давримизнинг фожеасини яққолроқ англатади, холос. Индустриал жамият меҳнатга ва унинг маҳсулотига ижодкорлик бағишламай, меҳнаткашларнинг ижодий салоҳиятига йўл очмай туриб, тараққиёт сари интилаяпти. Аслида эса бизга зарур тараққиёт бадиий ижодни шакл ва мазмундан, руҳни танадан ажратиб, тасаввур қилиб бўлмагани каби меҳнаткашларни ҳам хоҳ синф, хоҳ инсон сифатида ҳақиқий ижодкорлик руҳидан маҳрум қилмаслиги керак. Исён ўзи даъват қилаётган тараққиётни ана шундай тасаввур қилади. Шекспир, этикдўзлар жамиятни бошқаради, деган фикрга қарши турганлиги нафақат адолатсизлик, балки мутаассибликдан бошқа нарса эмас эди, бироқ Шекспирни мутлақо инкор қилган этикдўзлар жамияти бундан ҳам даҳшатлироқ мутаассибдир. Этикдўзни инкор қилган Шекспир мустабидликнинг қуролига, Шекспирни инкор қилган этикдўз мустабидликнинг қулига айланади. Ҳар қандай ижодкорлик моҳият-эътиборига кўра соҳиблик ва қулликни инкор қилади. Биз бугунги кунда яшаётган мустабидлик ва қуллик фақат бутун жамиятда ижодий руҳ ҳукмрон бўлгандагина мутлақ барҳам топади.\nИжодийлик зарур деган гапдан ижодкорлик осон иш экан деган фикр келиб чиқмайди. Санъатдаги ижодкорлик руҳи шаклсиз воқеликка қатъий муносабатдан туғилган услубнинг мукаммаллилигига суянади. У ўз даври эҳтиросларини шаклга солган сайин ўзи ҳам шаклланиб боради. Бошқа томондан эса биз ошиқ-маъшуқликнинг жўшқин эҳтиросларидан узоқлашар эканмиз, бугунги санъаткордан де Лафайет хоним бўлиш талаб этилмайди. Шахсий ғам-ҳасратлар оммавий эҳтирослар тагида кўринмай қолган бугунги кунда санъат фақат ошиқ-маъшуқларнинг жўн эҳтирослари билан шуғулланолмайди. У янги тарихий курашлар жараёнида оммавий эҳтиросларни ўрганиши зарур бўлади. Эҳтирослар ақлга бўйсунган, дунё қиёфаси мавҳумлашган айни пайтда санъат учун ўзини тақдир қўлига топширишдан бошқа чора қолмади; шундай бўлса-да, у ҳамон мустабидликка қарши бирликка даъват қилаяпти. Худди шу даъвати билан ўзини-ўзи хавф остига ташлаяпти. Бугун ижод қилиш – ўлим билан ёнма-ён яшашга ўхшаб қолди. Оммага хос эҳтиросни ифода этмоқ учун ҳеч қурса уни ўз жисмида синаб, бошидан кечириб кўриш керак. Бироқ бу эҳтиросларни бошидан кечирмоқчи бўлган санъаткорга унинг ичида йўқолиб кетиш хавфи ҳам мавжуд, зеро замонамиз санъат асаридан кўра кундалик матбуот олди-қочдилари изидан қувиб юради. Матбуот бизга вақтимизни беҳуда сарфлашга ўргатмоқда. Пировардида муҳаббат ва романтик хаёлпарастлик даврининг акси ўлароқ бу эҳтирослар билан ўзини муолажа қилишга интилиш – касалликни қўзғатиб юбориш билан баробардир, негаки, оммавий эҳтиросларга маҳлиё бўлиш фақат уни деб, фақат унинг учун ўзини қурбон қилишни талаб қилади. Бугун санъатни яна ҳам юксакликка кўтариш имконияти қанчалик мавжуд бўлса, унинг таназзул хавфи ҳам шунчалик кўпдир. Ижод қирғин ва қатли ом билан бир жойда яшай олмас экан, тез орада ижодкорлар анқонинг уруғига айланади, чунки бугун ер юзи қирғин ва қатли ом бошпанасидир. Қоп-қора булут бўрон даракчиси бўлган каби ишлаб чиқаришни беадад кенгайтириш ҳам қирғин ва уруш даракчисидир. Уруш Пеги* (*Шарль Пеги(1873-1914) француз шоири ва публицисти. Биринчи жаҳон урушида ҳарбийга кўнгилли бўлиб кетган ва Марна ёнидаги жангда ҳалок бўлган) каби шоирларнинг жонини олиб, Ғарбни кундан-кун файзсиз қилиб бормоқда. Устига-устак вайроналарини тугатиб улгурмай туриб, буржуа олабўжиси ўзига қараб келаётган инқилоб олабўжисини кўриб қолди. Энди Пеги қайта туғилмайди ва яна даҳшатлиси шундаки, уруш таҳдиди Пеги бўлишни истаётганлардан ҳам шафқатсиз қасос олади. Бундан буён ижодий давомийлик мабодо ўзини ақалли битта намоянда қиёфасида тиклай олса ҳам, бундай намояндани юзага чиқариш учун бутун бир авлоднинг умри сарф бўлади…\nАйни пайтда эса нигилизм кўзларини сўқир қилиб қўйган музаффар инқилоб дунёда бутунлик ва ижодийлик мувозанатини зўрға сақлаб турганларга ҳам таҳдид қилаяпти. Бугунги, демакким, эртанги тарих қиёфаси ижодкорлар билан янги мустабидлар, инқилобга ижод сифатида қаровчилар билан инқилобни нигилизм деб тушунганлар ўртасидаги курашга кўп жиҳатдан боғлиқ бўлади. Бу курашнинг хулосалари ҳақида ҳозир баҳслашиш нодонлик, бироқ бир нарса аниқ: бу курашни давом эттириш керак. Замонавий мустабидлар зулм ва зўрликни қойиллатишади, бироқ ижод қилиш қўлларидан келмайди. Санъаткор эса ижод қила олиши мумкин, бироқ ўлдириш қўлидан келмайди. Уларнинг орасидан жаллодлар чиқиши даргумон. Шу нарса аниқки, инқилобий жамиятда санъат ҳалокатга маҳкумдир. Бироқ бундан инқилоб ҳеч нарса ютмайди. Ижодкор одамни ўлдириш билан бирга жамият ижодкор қиёфасидаги ўз куч-қувватини ҳам ўлдиради: санъат билан бирга ўз танасидаги қувватни ҳам сўриб чиқаради. Охир-оқибат мустабидлар ўз ниятларига мутлақ эришган тақдирда ҳам бу билан ер юзини жаннатга эмас, нақ жаҳаннамнинг ўзига айлантирган бўлур эдилар. Ва лекин ҳатто жаҳаннамда ҳам санъатга ўрин топилади: у абадий таназзул чўккан беадад ўлик кунлар ичра сўниб ётган умидга йилт этган илинж – тириклик бағишлаш билан ғалабаси муқаррар исён – ижодни бошлаб беради. Ўзининг “Сибир кундаликларида” Эрнст Двингер узоқ йиллар концлагерда хўрликда яшаган бир немис лейтенанти ҳақида ҳикоя қилади: у узун тахтачада овозсиз фортепаьянога ўхшайдиган соз ясаб олади ва фақат ўзигагина эшитиладиган, уни маҳбусликнинг уқубатли ва зулмкор дунёсидан узиб олиб, олисларга ва ҳурликка етаклайдиган ғалати, сассиз мусиқалар чалади. Ва ҳатто дўзахда ҳам – асрлар оша инсон қудратини кўз-кўз қилган сирли оҳанглар, хўрлик ва ҳақоратдан юксалган гўзаллик ҳамда исён билан уйғунлашган наволар бизни зулм ва нодонликка қасдма-қасд улуғворликка чорлаб туради.\nБироқ дўзахий таназзул ҳам абадий эмас, вақти келиб ижодкор ҳаёт яна қаддини тиклай бошлайди. Балки, инсоният умрининг ҳудуди бордир, бироқ бизнинг вазифамиз интиҳога эмас, балки янги ҳаёт, янги ижодий имкониятдан дарак берувчи ибтидога интилишдир. Санъат бизга инсон тарих қутбларига сиғмаслигини кўрсатади ва унинг табиат устидан ҳукмронлиги ҳам мана шу жиҳати билан боғлиқдир. Улуғ Пан унинг учун ўлгани йўқ*. (* Улуғ Пан – грек мифологиясидаги ҳайвонлар, ўрмон, дала, табиатнинг стихияли кучлари маъбуди. Плутархда келтирилишича, орол ёнидан ўтиб кетаётган денгизчилар “Улуғ маъбуд Пан ўлди” деган фарёдни эшитадилар. Бу антик дунё маъбудлари таназзулининг рамзидир). Ўзининг исёнга бўлган ботиний эҳтиёжини қондириш учун у талаб қилаётган бирдан-бир нарса – барча зарурий нарсалар билан бирга пировардида гўзалликка ва тенгликка олиб борадиган турмуш асосларини бунёд қилишдир. Ҳар қандай тарихни инкор қилиш мумкин, бироқ барибир ўша инкор қилинган жойда ўзимиз яшашимизга тўғри келади. Бизга меҳнат – фаровон турмушнинг асосий гарови деб тушунтираётган, табиат ва гўзалликдан бебаҳра яшаса ҳам бўлади деб ҳисоблаётган инқилобчилар шу қарашлари биланоқ ўзларини-ўзлари тарих саҳнасидан ҳозирданоқ ҳайдаб чиқармоқдалар. Барча улуғ ислоҳотчилар Шекспир, Сервантес, Мольер, Толстойлар яратган ижод намуналарини ўрганиш орқали тарих саҳнасига чиқишга уринганлар. Дунё ҳар бир одам қалбидан жой олган озодлик ва мавжудликка интилиш ташналигини фақат ўз воситалари билан қондиришга қодир эмас. Ўз-ўзидан ойдинки, гўзаллик инқилоб билан мукаммаллашмайди, бироқ шундай кун келадики, инқилобнинг ўзи унга эҳтиёж сезади. Унинг воқеликни қамраб олиши ва бир бутунликка интилиш учун исён қонунига – ижодийлик қонунига бўйсуниши шарт бўлади. Инсон табиатини ва дунёнинг гўзаллигини мадҳ этиш билан адолатсизликни бутунлай йўқ қилиш мумкинми? Биз, мумкин, деб жавоб берамиз. Фақат бўйсунмас ва толмас ахлоқгина бизга ҳақиқий ижодий инқилоб йўлини очади. Биз гўзаллик билан ёнма-ён туриб, тарихий жараёнларнинг кўпиги бўлган яроқсиз ақидаларга эмас, санъаткор яратган ижодий оламни ўзида мужассам этган, нафратимизга сазовор дунёга янги ном, янги моҳият бера оладиган ИЖОДКОРга суянгандан сўнггина бошланажак улуғ уйғониш кунига замин ҳозирлаймиз.\n← Аввалги Аввалги Албер Камю. Исён ва услуб (эссе)\nКейинги → Кейинги: Хуан Карлос Онетти. Хуш келибсан, Боб! (ҳикоя)


Саудия: Ҳаж ибодати давом этмоқда\nМакка шаҳри яқинидаги Арафот тоғи, 2012 йил 25 октябр.\nСаудия Арабистонида миллионлаб мусулмон ҳаж ибодатини адо этмоқда. Пайшанба куни ҳожилар Макка шаҳри яқинидаги Арафот тоғига чиқдилар. Қуёш ботганидан кейин ҳожилар Мино ва Арафот тоғи ўртасида жойлашган Муздалифа томон йўл олдилар.\nМуборак ҳаж ибодатини адо этиш учун Саудия Арабистонига борган ҳожилар пайшанба куни Макка шаҳридан 19 километр нарида жойлашган Арафот тоғига чиқдилар.\nҲаж амалларини бажараётган ўзбек зиёратчиларидан Нуриллоҳ ака Озодлик билан суҳбатда ҳожилар Арафотда ибодат билан машғул эканларини айтди.\n- Суннатга мувофиқ кечани Минода ўтказдик. Кейин саҳардан соат ўнларга қадар ҳожиларимизни автобусларда Арофатга олиб келдик. Ҳозир ҳожилар ҳаммаси Арафотда жамланиб зикр, дуолар билан машғул, деди Нуриллоҳ ака.\nҚорасувлик Мурод ака Арафотда зиёратчилар барча ибодатни жуда яхши бажараётганларини, улар учун қийинчилик йўқлигини қўшимча қилди.\n- Алҳамдулиллаҳ, яхши, ибодатлар бўляпти. Мадинада бўлдик 3-4 кун. Маккага келдик. Мана ҳозир Арафотдамиз. Худога шукур ҳамма нарса етарли. Ибодатлар ҳам яхши бўляпти, деди Мурод ака.\nҲожилар Арафотга борди\nОзодлик билан суҳбатда бўлган ўзбек ҳожиларидан яна бири Шуҳрат ака Қурбон хайити намози жума куни Макка шаҳрида Масжидул Ҳарамда ўқилишини айтди.\n- Бугун Зулҳижжа ойининг тўққизинчи куни. Мана Арафот тоғига келиб зиёратда бўлиб турибмиз. Эртага Зулҳижжа ойининг ўнинчи куни Макка шаҳрида Масжидул Ҳарамда, Каъбатуллоҳда хайит намози ўқилади деб эълон қилинди, деди Шуҳрат ака.\nКун давомида ибодат билан машғул бўлган ҳожилар қуёш ботганидан сўнг Мино ва Арафот тоғи ўртасида жойлашган Муздалифа томон йўл оладилар. Жума куни шайтонга тош отиш амалини бажарадилар.\nЯқин Шарқ минтақасининг айрим давлатларида кескинлик кучайгани боис Саудия Арабистони ҳукумати ҳаж диний ибодат эканиин таъкидлаб, зиёратчиларни ҳаж пайтида сиёсий провокациялар уюштирмаслик ҳақида огоҳлантирган.\nСаудия ҳукумати ҳожилар хавфсизлигини таъминлаш ишларига 100 мингдан ортиқ полиция, хавфсизлик, мудофаа ва бошқа хизматлар ходимларини жалб қилган.\nАйни пайтда, ҳаж амаллари бажариладиган жойларга қарийб уч мингта кузатув камералари ўрнатилган.\nСаудиянинг Паспорт департаментига кўра, Макка ва Мадина шаҳарларига киришда ҳаж зиёратини бажаришга рухсат берувчи ҳужжатга эга бўлмаган 60 минг одам тўхтатилиб ортга қайтариб юборилган.\nМакка ҳокими Шахзода Ҳолид ал-Файсалга кўра, бу йилги ҳаж ибодатини бажариш учун Саудия Арабистонига хориждан 1,7 миллион мусулмон келган. Улар орасида беш минг нафар ўзбекистонлик зиёратчилар ҳам бор.\nБу йилги ҳаж ибодатини 3 миллиондан ортиқ мусулмон бажармоқда.\nҲаж Ислом динининг беш асосий рукнидан бири бўлиб ҳам жисмоний, ҳам моддий, ҳам руҳий ибодат ҳисобланади.


Сафдор Сахатов Мақсуд Зокиржонович 1990 йилда Бухоро вилоятининг Қоракўл туманида туғилган. Ҳозирда Бухоро вилояти ИИБ Патруль-пост хизмати ва жамоат тартибини сақлаш бошқармаси ППХ батальони иккинчи отряди ҳайдовчи-ходими лавозимида хизмат қилмоқда.\nШу йилнинг 25 апрель куни Бухоро шаҳар ИИОФМБ 3-сонли ИИБ томонидан қидирувга берилган шубҳали шахснинг сурати тарқатилганди. Мақсуд эртаси куни ўзига бириктирилган ҳудудда хизмат олиб бораётган пайтда айнан қидирувдаги шахсга ўхшаш кимсани кўриб қолади. Осойишталик посбони унга яқинлашиб, ҳужжатларини сўрайди. Лекин унда шахсини тасдиқловчи ҳужжат йўқ эди. Шундан сўнг шахсини аниқлаш мақсадида 3-сонли ИИБга олиб боради. Суриштирув жараёнида у айнан қидирувдаги шахс эканлиги, икки кун олдин Бухоро шаҳрида яшовчи М. Бобирга тегишли “Кобальт” русумли автомашинадан ўғрилик жиноятини содир қилганлиги маълум бўлди. У шу заҳоти қўлга олинди.\nҚаҳрамонимиз айни кунларда кучли шамол оқибатида зарар кўрган Қоракўл туманидаги маҳаллаларда вужудга келган талафотларни бартараф этиш ва аҳолига ёрдам кўрсатиш мақсадида жалб қилинган ички ишлар органлари ходимлари сафида жавлон ураяпти, қурилиш-тиклаш ишларига ўз ҳиссасини қўшмоқда.\n– Айни пайтда ёрдамга муҳтож аҳолига мадад бераётганимдан бахтиёрман. Яқин кунларда туманимиз кўрки олдингиданда чиройли бўлишига ишонаман, – дейди сафдор Мақсуд Сахатов.\nВатанимиз тинчлигини, фуқаролар осойишталигини таъминлашдек шарафли вазифани фидойилик билан адо этаётган азамат йигитнинг хизмат фаолияти ана шундай самарали давом этмоқда. Сафдор М. Сахатов сингари фидойи касб эгалари билан доим фахрланамиз.\nСуратда сафдор Мақсуд Сахатов.


Олимлар инсон танасидаги бешта “ортиқча” аъзони аниқлади » Новости Узбекистана сегодня: nuz.uz\nНовости Узбекистана → Фан ва технология → Олимлар инсон танасидаги бешта “ортиқча” аъзони аниқлади\n10-04-2017 09:59 0 925 Рейтинг1 Чоп этиш\nОлимлар организмимизда “кераги бўлмаган” бешта аъзони аниқлади. Мазкур “рудимент аъзо”ларга думғаза, кўричак ўсимтаси, ақл тиши, қулоқ мушаклари ва учинчи қовоқ киради.\nТадқиқотчилар ушбу аъзолар даставвал инсоннинг яшаб кетиши учун зарур бўлганини, аммо ҳозирги шарт-шароитда уларга эҳтиёж йўқлигини айтмоқда.\nХусусан, қадимий аждодларимиз тола-толали емакни чайнаш учун ақл тишидан фойдаланган. Овқат ҳазм қилиш жараёнида кўричак ҳам иштирок этган. Қулоқ мушаклари товушни тез илғашда асқотган, думғаза эса одамзодга “думли ўтмиши”ни эслатиб туради.


Ўзбекистон Ёзувчилар уюшмаси » Заҳириддин Муҳаммад Бобур (1483-1530)\nАсосий Ўзбек мумтоз адабиёти Заҳириддин Муҳаммад Бобур (1483-1530)\nЎқилди: 3 640\nУлуғ ўзбек шоири, мутафаккир, тарихчи ҳамда давлат арбоби, бобурийлар салтанати асосчиси Заҳириддин Муҳаммад Бобур Андижонда 1483 йил 14 февралда туғилган. Амир Темурнинг бешинчи авлоди, Фарғона ҳукмдори Умаршайхнинг фарзанди Бобур 12 ёшида (1494 й) тахтга чиққан. 1503-1504 йилларда Афғонистонни эгаллаган. 1519-1525 йилларда Ҳиндистонга 5 марта юриш қилган. Уч асрдан ортиқ давом этган (1526-1858) бобурийлар салтанатига асос солган. 1530 йил 26 декабр ойида Аграда вафот этган. Қабри кейинчалик унинг васиятига кўра Қобулга кўчирилган.\nЛирик мероси “Қобул девони” (1519)га, 1528-29 йилларда “Ҳинд девони”га жамланган. Тўлиқ девон тузгани ҳақида маълумот бор. Шеърларининг умумий ҳажми 400 дан ортади. Шундан 119 ғазал, 231 рубоий ва туюқ, қитъа, фард, маснавий каби жанрларда асарлар яратган. Шеърларини мавзу жиҳатидан ошиқона, таълимий, тасаввуфий, ҳасби ҳол каби турларга ажратиш мумкин. Бобур шеърияти интеллектуал қалб изҳори сифатида ардоқлидир. Унинг асарлари самимий, равон, услубан тугал ва мушаккалдир. Бобур рубоий жанрини турк адабиётида дунёга олиб чиққан шоирдир.\nБобурнинг улуғ асари “Бобурнома” бўлиб, уни “Вақое” деб ҳам номлайдилар. Буюк мемориал асарда 1494-1529 йиллари Марказий ва Кичик Осиёда, Яқин ва Ўрта шарқ мамлакатларида кечган воқеалар баён этилган. “Бобурнома”нинг ўндан ортиқ қўлёзма нусхалари бор. Асарни Қозонда Н.И. Илминский (1857), Лондонда Бевериж хоним нашр (1905) этган. Ўзбекистонда дастлаб профессор Фитрат 1928 йилда асардан парчалар эълон қилган. “Бобурнома”нинг 1948-1949 йилларда икки жилдли, 1960, 1989 йилларда тузатилган, 2002 йилда тўлдирилган қайта нашри амалга оширилди.\n“Бобурнома”ни Абдураҳим хони хонон (1586) форс тилига, Витсен (1705) голланд тилига, Ж.Лейден (1826) ва В.Ерскин инглиз тилига, Павел де Куртейл (1871) франсцуз тилига, Рашит Раҳмати Арат (1940) туркчага, Михаил Сале (1943) русчага таржима қилганлар. 1826-1985 йиллар давомида “Бобурнома” 4 марта инглиз (1826,1905,1921,1922), 3 марта француз (1887, 1980, 1985), 1 марта немис (1878) тилига ўгирилган.\nЯнги алифбо — “Хатти Бобурий”ни (1504) кашф қилган. Унда шеърлар ёзди ва Қуръон кўчиртирди.\nБобурнинг солиқ ишлари ҳақида маълумот берувчи “Мубаййинул-закот” (1521), аруз вазни ҳақидаги «Рисолаи аруз” (1523-25) каби асарлари бор. “Аруз рисоласи”да туркий арузнинг табиати, тараққиёти ва шеърий асарлардаги кўринишлари; арузнинг 272 вазни ва 21 баҳрига илмий шарҳлар берилган. Хожа Аҳрор Валининг “Волидия” асарини ўзбекчага шеърий тарзда таржима қилган. Бобурнинг “Ҳарб иши”, “Мусиқа илми” номли асарлар яратгани ҳақида ҳам маълумот бор. Аммо улар топилган эмас.\nЕнги, менги ою дағи юзи, сўзи гулу мул,\nКўзум равшанлиғида бўлғай, Бобур, басе камлиқ,\nАсру кўп эмиш журъату ҳиммат сизга,\nҲар кимки вафо қилса вафо топғусидур,\nҲар кимки жафо қилса жафо топғусидур,\nҲар кимки ёмон бўлса жазо топғусидур!\nҚошида пайваста онинг чиндурур.\nЧунки кўп ёлғон айтти ул манга,\nҲимматинг бўлса, бўлур давлат тоғи.\nЖонға солди даъф ғурбат норини,


ЎзА - Жанубий Кореянинг етакчи тиббиёт клиникалари Ўзбекистонда ўз филиалларини очади\n14.08.2018 13:03 Чоп этиш версияси\n“Тараққиёт стратегияси” маркази илғор хорижий тажрибаларни ўрганиш, нуфузли ташкилотлар ҳамда соҳа мутахассислари билан яқин ҳамкорлик ўрнатиш, синовдан муваффақиятли ўтган лойиҳаларни Ўзбекистонда татбиқ этишга қўмаклашиб келмоқда.\nЎзбекистон Республикаси Президентининг 2018 йил 10 майдаги “Соғлиқни сақлаш тизимини танқидий ўрганиш ва уни тубдан такомиллаштириш бўйича таклифларни тайёрлашни ташкил этиш тўғрисида”ги фармойишига мувофиқ, бугунги кунда Ўзбекистон тиббиётини тубдан такомиллаштириш концепцияси лойиҳаси ишлаб чиқилмоқда. Бунда мавжуд муаммолар, соҳа экспертларининг фикрлари ҳамда хориж мамлакатларининг энг илғор тажрибалари ўрганилмоқда.\nШу кунларда Соғлиқни сақлаш вазирлиги, “Тараққиёт стратегияси” маркази, Лойиҳа бошқаруви миллий агентлиги вакилларидан иборат Ўзбекистон делегацияси Жанубий Кореянинг бир қатор тиббиёт масканлари ҳамда ижтимоий муассасалар фаолияти билан яқиндан танишмоқда.\nДелегация аъзолари йирик тиббиёт муассасалари – Пучон шаҳри марказий поликлиникаси ва кўп тармоқли шифохонаси, Кванжу шаҳар тез тиббий ёрдам марказларида аҳолига кўрсатилаётган тиббий ва ижтимоий хизматларни ўрганди.\nТашриф давомида Жаҳон тадқиқотлар марказининг Марказий Осиё институти директори Юнг Хун Чо, Ўзбекистон Республикаси бандлик ва меҳнат муносабатлари вазири фахрий маслаҳатчиси Ким Юнсе, Ўзбекистон Республикаси соғлиқни сақлаш вазири маслаҳатчиси – Ажу университети президенти Юн Таек-Рим билан учрашувлар ўтказилди. Музокаралар давомида мамлакатимиз вакиллари Ўзбекистонда амалга оширилаётган ислоҳотлар, хусусан, соғлиқни сақлаш тизимидаги ўзгаришлар ҳақида маълумот берди. Ўзбекистонда тиббиётни тубдан такомиллаштириш концепцияси ишлаб чиқилаётгани ва бунда тиббиёт соҳаси энг ривожланган давлатлардан бири бўлган Жанубий Корея тажрибасини ўрганиш муҳим экани таъкидланди.\nЖанубий Кореянинг кадрлар тайёрлаш тизими билан ҳам яқиндан танишилди. Хусусан, ўзбекистонлик мутахассислар Ажу университети, унинг тиббиёт маркази ва шифохонаси, Чоннам миллий университети ва унинг қошида ташкил этилган шифохонага ташриф буюриб, замонавий таълим тизими ҳамда амалиёт жараёнлари билан танишди. Чоннам миллий университетида таҳсил олаётган ўзбекистонлик талабалар билан учрашув ташкил этилиб, уларга яратилган шароитлар ҳақида суҳбатлашилди.\nБундан ташқари, Миллий тиббиёт суғурта хизматлари минтақавий офиси раҳбари Ким Бэк-су билан учрашув ўтказилди. Унда Корея Республикасидаги тиббий суғурта тизими фаолияти, хизмат кўрсатиш механизмлари ҳақида фойдали маълумотлар тўпланди. Чонг хусусий тиббиёт бирлашмаси фаолияти, мижозларга кўрсатилаётган хизматлар ўрганилди.\nЎзбекистон делегацияси ташриф доирасида Жанубий Корея Соғлиқни сақлаш ва ижтимоий таъминот, Озиқ-овқат ва дори воситалари хавфсизлиги вазирликларида музокаралар ўтказади ҳамда Квандон университети қошида ташкил этилган тиббиёт университетига ташриф буюради.\nТашриф давомида, шунингдек, Ўзбекистонга инвестиция киритиш ниятидаги кореялик йирик сармоядорлар, нуфузли компания вакиллари билан учрашувлар ўтказилиши режалаштирилган.\n“Тараққиёт стратегияси“ маркази


Воизлик 49 — Dilkashradio.com\nАгар Мўқаддас Китобнинг Забур китобига яъни 89: 3 оятига кўз ташласак шундай ёзилган оятни кўрамиз: “Тоғлар вужудга келмасидан олдин, ер ва коинот бунёд бўлмасидан бурун, азалдан ва илалабад Сен Тангрисан”. Худовандга ўз хаётини тўллиқ топширган хар бир инсон яхши биладики Худованд азалдан мавжуд. Уни хечким яратмаган. У доимо бор бўлган. Бизга бу хақда Мўқаддас китоб инжил айтади.\nХудованд, биз Уни таниб билишимизни, Уни кимлигини, У нима қилаётганини ҳамда Уни шахс сифатида ҳам билишимизни жуда истайди. Сабаб Худовандни қандайлигини билган инсон хеч қачон гунох йўлидан юрмайди деб ўйлаймиз. Шунинг учун хам Худовандга умид боғламоқ хар биримизнинг хаётимизда жуда мухим ўрин эгаллайди. Уни кучимиз етгунга қадар ўрганишимиз учун эса фақатгина Мўқаддас китобга ёндашмоғимиз лозим. Фақатгина Мўқаддас китобгина У хақида бизларга тўғри маълумот бериши мумкин.\nБиз Муқаддас Китобни, ундаги воқеалар қандай тартибда ёзилган бўлса, шу тартибда ўрганмоғимиз лозим. Унда хеч қандай нотўғри маълумот ёзилмаган. Мўқаддас китобнинг охирги китобларидан Ҳамма нарса пайдо бўлишидан олдин нима содир бўлганини биласизларми? Фаришталар қаердан пайдо бўлганиничи? Ҳозир Худованд қаердалигини биласизми? Худо, Муқаддас Китобда шу ва кўплаб бошқа саволларга жавоб беради!\nИбтидо китоби – бу Муқаддас Китобнинг пойдевори саналади. Уни англаб тушунишимиз учун биз мустаҳкам пойдеворни қуришимиз лозмим. Муқаддас Китоб – хар биримизнинг севимли китобимиз бўлмоғи керак. Худонинг Сўзини ўқиганимда, мен ҳар куни ўзим муҳтож бўлган ёрдамни олишимни биламан. Муқаддас Китоб, Ҳудо қандайлиги ҳақида гапиради. Худованд – ажойибдир! Муқаддас Китобни қанча кўп ўқисам, уни янада кўпроқ ўқишни ва яхшироқ билишни хоҳлайман.\nХудованд, доимо пайғамбар деб аталўвчи одамларга гапирган. Худованд, пайғамбарларга Ўзи берган мактубларни ёзишларини хоҳларди. Баъзан Худованд шу инсонларга овозини чиқариб хам гапирган. Баъзан эса У мактубни тўғридан-тўғри уларнинг онгига йўналтирарди. Энг аввало шуни билингларки, Муқаддас Ёзўвдаги ҳеч бир башорат кимнингдир шахсий талқини эмас. Чунки “ҳеч бир пайғамбар ўзининг инсоний хоҳиши билан башорат қилган эмас.\nЎзининг Каломини ёздириш учун У барча одамзот орасидан фақат яҳудийларни танлаган. Муқаддас Китоб бирданига ёзилмаган эди. У тўллиқ ёзилиши учун деярли орадан 1600 йил вақт ўтган эди! Бироқ Муқаддас Китоб бошидан то охиригача битта китобдай ўқилади, чунки Худо унинг ягона муаллифидир. Муқаддас Китоб бизга яхлит ва жуда аниқ қилиб берилган. Муқаддас Китоб ҳеч қачон ўзгармаган ва ўзгармайди ҳам, чунки унинг муаллифи – Худовандир.\n“ Эй Худованд, Сенинг каломинг абадийдир, у фазода маҳкам ўрнатилгандир” Забур 118:89.


Соянинг фойдаси бениҳоя | QISHLOQ HAYOTI\nСоянинг фойдаси бениҳоя\nАпрель 14, 2017 Marks Yusupov\tАгросаноат\nДон ва дуккакли экинлар илмий-тадқиқот институтининг катта илмий ходими Маъмурахон Маннопова ҳамиша деҳқонлар даврасида дуккакли экинлар экишни тарғиб қилишдан асло чарчамайди. Керак бўлса, фермернинг даласига бориб тажрибасини бирга баҳам кўради.\nМаъмурахон Маннопованинг мутахассислиги – тупроқшунос. У ернинг қувватини оширишда дуккакли экинлар ўрнини ҳеч нарса боса олмаслигини яхши билади. Сўнгги йилларда такрорий экин сифатида мош, ловия, ерёнғоқ экиш кўлами кенгайиб бормоқда. Бу борада эса Маъмурахон фермерларга яқин маслаҳатчи, беминнат кўмакдош.\nОлиманинг таъкидлашича, соя экинини тўлиқ қайта ишлаш орқали тўрт юз хилдан зиёд маҳсулот олиш имкони бор.\nСоя донида 50 фоиз оқсил, 28 фоизгача мой, юқори даражадаги озуқа бирлиги мавжуд. Маълумки, инсон организми учун керакли оқсилни чорва маҳсулотларидан олади. Иқтисодий таҳлилга мурожаат этсак, соя оқсилининг таннархи ҳайвон оқсилидан 27 марта арзонга тушади. Чорвачиликни ривожлантиришда соянинг аҳамияти катта. Айтайлик, 961 грамм соя кунжараси товуқнинг қўшимча бир килограмм вазн орттиришига хизмат қилади. Соя ўсимлиги ҳаводан табиий азотни ўзлаштириш ва тупроқда қолдириш бўйича алоҳида ўрин тутади. Чунончи, соя экини ҳам ҳар гектар ерда ўзидан ортган ҳолда 55-60 килограмм табиий азот қолдиради. Шу боис, ернинг унумдорлигини оширишда ривожланган давлатлар соя ўсимлигидан фойдаланишади. Хуллас, соянинг пўчоғи ҳам ем аралашмасининг асосий қўшимчаларидан бири сифатида ишлатилади.\nПрезидентимиз Шавкат Мирзиёев халқ билан учрашувларда мазкур ўсимликнинг фойдали жиҳатлари ҳақида сўз юритиб, уни етиштиришни ривожлантиришга алоҳида урғу бериб келаётир. Дарҳақиқат, бу саъй-ҳаракатлар озиқ-овқат хавфсизлиги бўйича кўрилаётган чора-тадбирларга ҳамоҳанглиги билан ҳам аҳамиятли. Ушбу жараён бўйича бу мавсумда Андижон вилоятида ҳам беш юз гектар майдонга соя экиш режалаштирилди. Соя уруғини олиб келиш, экиш, парваришлаш ва йиғиб-териб олишни молиялаштириш ёғ-мой корхоналарига юклатилди. Қолаверса, маҳсулотнинг фойдали хислатлари ҳақида тушунтириш-тарғибот ишлари олиб борилаётир.\nОлтинкўл туманидаги “Бахт имкон ривож чорваси” фермер хўжалигида соя экиш ва парваришлаш бўйича кўргазмали семинар ташкил этилди. Ушбу фермер хўжалигида 50 гектар майдонга соя экилмоқда. Фермер Фахриддин Исмоилов Европа мамлакатларига қилган сафарлари давомида мазкур ўсимликнинг биз учун ҳам нақадар зарурлигини кўп бор ҳис этганлиги боис, янгиликка биринчилардан бўлиб қўл урди.\n– Соя экини агротехникаси ғўза парваришига ўхшаш, – дейди у. – Уруғ, минерал ўғитлар миқдори ва нисбати айтарли тенг. Бу борада ўзига хос тажриба тўплаганмиз. Қолаверса, қишлоқ хўжалик фанлари номзоди Маъмура Манноповадан ҳам тегишли маслаҳатларни олиб турибмиз.\nДарҳақиқат, такрорий экин сифатида соя экилиб, гектаридан 20 центнергача дон олинган. Биринчи экин ҳисобидан эса ҳосилдорлик янада юқори бўлиши кутилмоқда. Семинарда қайд этилганидек, вилоятда соя уруғчилиги тизимини яратиш учун ҳам имкониятлар етарли.


Тошкент-Андижон поезди қатнови қачондан йўлга қўйилади?\n12:30 / 28.01.2017\nТошкент-Андижон-Тошкент поезди февраль ойи бошидан қайтадан қатновга қўйилиши мумкин. Бу ҳақда “Ўзбекистон темир йўллари” компанияси маълумот хизматида хабар беришди.\nКомпания ходими сўзларига кўра, бугунги кунда Фарғона водийсига темир йўл қатнови “техник сабабларга” кўра ёпилган.\n“Биринчи поезд қатнови февраль ойи бошидан йўлга қўйилиши мумкин. Бироқ бу борада аниқ маълумотлар йўқ. Шу билан бир қаторда, поезд қатновга қўйилса, “иқтисод” туркумидаги жойга чипта – 49 минг, “плацкарт” – 89 минг, “люкс” жойга чипта эса – 159 минг сўмни ташкил этади”, - дея таъкидлаб ўтди компания вакили.\nШунингдек, суҳбатдошнинг айтишича, нархлар ҳафтанинг ҳар чоршанба куни янгиланиб боради.\nЭслатиб ўтамиз, аввалроқ Қамчиқ довонида кўчки юз бергани ҳамда бунинг оқибатида юк поезди ҳалокатга учрагани ҳақида тасдиқланмаган хабарлар ва фотосуратлар тарқалганди. Ўзбекистон Фавқулодда вазиятлар вазирлиги ва “Ўзбекистон темир йўллари” бу борада ҳеч қандай изоҳ бермади.\nАндижон Қамчиқ поезд


Library | биринчи марта ёзган ҳикоям\nTasodifiy Maqola : MJM 2\nNasiba ham sekn asta hirslari uygona boshladi asta qulogimga pichirlab shoshmang yotoqda kunizi kors... davomi\nбиринчи марта ёзган ҳикоям\nAdded: DENTER (05.09.2021 / 11:32)\n��актабни битириб институтга укишга кирдим. Квартира олиб, яшай бошладим. Кушни бола мени квартирамда жалаб сикмокчи булди ва мендан розилик суради.мен рози булдим чунки менга ташлаб кетмокчийди. Бир соатлардан кейин кирсам чиройли киз утирибди ёшгина\nУ хам тажрибасиз экан. Нима килишни билмаймайман. Хуллас ун минутча термулишиб утирдик кейин кизгина кетишим керак деди. Ечининг булмаса дедим ечинди. Бирринчи маротаба куришим эди бакрайиб колдим куркканимдан шекилли кани турса. Кизгина ушлаб тургазиб солиб куйди. Хаяжондан кани бушалсам. Кизгинаники бушалавериб куриб колдиям бушанолмадим. У мени упиб еворай деди. Устимдан тер куйилиб кетди. Ич ичимдан калтирок кела бошлади. Кинолардагидан хам куп сперма тушди. Билсам, у киз институт ёнидаги коллежда укиркан. Кейин яна бирга булдик бу сафар одатдагидай булди. Лекин уша биринчиси хали хали ёдимда


ИнтерФУТБОЛ :: ЎФA президенти ҳамкасблари билан онлайн мулоқот ўтказди\nЎФA президенти ҳамкасблари билан онлайн мулоқот ўтказди\nШу мақсадда, ФИФА президенти Жанни Инфантино ОФК президенти Шайх Салмон билан биргаликда CAFA таркибига кирувчи футбол ассоциациялари раҳбарлари билан учрашган ҳолда, минтақадаги вазият билан яқиндан танишиб, келажакдаги режалар бўйича фикр алмашишди.\nХусусан, Жанни Инфантино томонидан бу борадаги ишларни амалга оширишда ФИФА тажрибаси таништирилди. ОФК президенти Шайх Салмон еса Осиёда ҳукм сураётган вазият бўйича ҳисобот берди.\nЎФA президенти Aбдусалом Aзизов онлайн конференция иштирокчиларига қуйидаги нутқ билан мурожаат қилди:\n«Ҳурматли ҳамкасблар, дастлаб шуни алоҳида таъкидлаб ўтмоқчиманки, Ўзбекистон ФИФА президенти жаноб Жанни Инфантинони ҳозирги мураккаб вазиятда тўлиқ қўллаб-қувватлайди ҳамда ишонч билдиради. Барча қийинчиликлар тез фурсатда ўз ечимини топиши ва ФИФА ўзининг юксак мавқеини тасдиқлашига ишончим комил.\nЭпидемиологик вазият жиддийлигига қарамай, карантиннинг дастлабки кунларидан бошлаб, ЎФA онлайн режимида иш олиб бормоқда. Aввалдан режалаштирилган қисқа ва узоқ муддатли режалар бўйича тегишли вазифалар бажарилмоқда.\nМай ойида Ўзбекистонда эпидемиологик вазият бир мунча яхшиланганидан сўнг, ЎФA ва ПФЛ карантин ва гигиена қоидаларига қатъий риоя қилган ҳолда, профессионал лигалар учрашувларини томошабинларсиз давом эттириш учун COVID-19 махсус тиббий протоколини ишлаб чиқди. Ўзбекистон Суперлигасига 13 июнь куни қайта старт берилди ва мусобақа 20 июлгача давом этди.\nЎзбекистон чемпионатини қайта тиклаш жорий йилнинг 14 августидан режалаштирилган ва лиганинг 1-босқич ўйинлари марказлаштирилган форматда ўтказилади.\nШунингдек, ЎФA пандемия пайтида терма жамоалар учун карантин қоидаларига қатъий риоя қилган ҳолда ўқув-машғулот йиғинларини ташкил этмоқда.\nШуни алоҳида таъкидлашни истардимки, бугун Ўзбекистон футбол ассоциацияси 19 ёшгача бўлган футболчилар ўртасидаги Осиё чемпионатига қизғин тайёргарлик кўрмоқда.\nУшбу тадбир Ўзбекистонда биринчи марта учта шаҳарда, 2020 йилнинг 14-31 октябрь кунлари бўлиб ўтади. Бу пандемия даврида дунёдаги биринчи марказлаштирилган халқаро футбол мусобақаси бўлади.\nУшбу марказ 160 ўринли меҳмонхона комплекси, 7 та стандарт футбол майдони, реабилитация ва илмий-услубий марказ ҳамда бошқа зарур шароитларни ўз ичига олади».\nНутқ сўнгида ЎФA раҳбари ФИФА ва ОФК президентларини Ўзбекистонда ўтадиган U19 Осиё чемпионатига таклиф этди ва уларнинг ташрифи бутун мамлакат футбол жамоатчилиги ҳамда футбол ишқибозларини хурсанд этишини алоҳида таъкидлади.\nМулоқот дўстона ва самимий руҳда ўтди.\nШунингдек, конференцияда Эрон, Тожикистон, Қирғизистон, Туркманистон ҳамда Aфғонистон футбол ассоциациялари раҳбарлари ўтган давр мобайнида бажарилган ишлар бўйича маълумот беришди.\n15:48 “Барселона” бу Дестнинг танлови (0)\n15:05 Погба «МЮ»дан кетадими? (0)\n12:45 Coca Cola Суперлига. Октябрь ойи тўлиқ тақвими маълум бўлди (0)\n12:20 Элдор Шомуродов фаолиятини Италияда давом эттириши мумкин (0)\n11:56 «Рома» чора изламоқда (0)\n09:57 Суарес совринлардан умидвор (0)\n09:19 Футболчилар робот эмас (0)\n08:45 "Манчестер Юнайтед" Сарр учун "Уотфорд"га Теллес учун "Порту" га таклиф юборди (0)\n08:19 Футболчи сотишда илғор... (0)\n07:55 "Манчестер Сити" Калиду Кулибалини сотиб олмайдиган бўлди (0)\n07:30 Юрген Клопп: “Биз доимо юқори даражада ўйнашга интиламиз” (0)\n07:00 "Челси" ҳимоячиси Антонио Рюдигер "Тоттенхем" га ўтиши мумкин (0)


Эски саҳифадан … – Самарқанд – Ер юзининг сайқалидир…\nBo'lim: Эски саҳифадан …\nsamarkanduz.narod.ru саҳифада эълон қилинган материалларни шу ном билан бу блокка жойлаштирилади.\nМуваффақиятга эришишнинг йўллари…\nКамина, турк тилидаги “динимизислом” интернет нашрининг аъзоси бўлганлигидан менинг имаил манзилимга улардан кунлик почта келиб туради. Мазкур нашр, Туркияда нашр этиладиган ”Turkiye” газетасининг суҳбат бўлимини олиб борадиган Меҳмет Али Демирбошнинг (ўзбекчада Маҳмуд Али Темирбош дейиш мумкин) кунлик суҳбатларининг матнини “динимизислом” сайтининг бутун аъзоларига тарқатади, жумладан у матнларни менга ҳам юборишади. Ўша интернет нашрга туркчани билганлар ушбу адресда: http://www.dinimizislam.com/mailgrubu.asp аъзо бўлишлари мумкин. Қадрли қардошимиз Меҳмет Али Демирбош шу кунларда “Ишингизда, ҳаётингизда сизга муваффақиятлар ёр бўлиши учун нималар қилмоқ керак?” номли мавзуда газетада суҳбат олиб бормоқда. Бу мавзу бизнинг ўқувчиларимиз учун ҳам фойдали ва аҳмиятли бўлар деган хулосага келдим ва уларни ўзбекчага ағдариб ўзбек тилида ўқийдиганларга етказишни ният қилдим.…\nДин ва олам., Эски саҳифадан ...\nЭскидан табриклар …\nҚУРБОН ҲАЙИТИ МУБОРАК БЎЛСИН! 2008-12-08 00:08:00 Қадрли мусулмон қардошларим Ассалому алайкум ва раҳматуллоҳи ва варакатуҳ! Азиз дин қардошларим, бу кунлар биз мусулмонлар учун буюк ва муборакдир. Чунки бу кунлар бизнинг улуғ байрамиздир. Бутун мусулмонлар ҳайит кунларида дунёнинг энг бахтиёр кишиларига айланадилар. Дин биродаримларим, барчангизни ушбу буюк айём билан чин қалбдан қутлаймиз. Шу билан бир пайтдабундан аввал қилган ва келажакда қиладиган амалу-ибодатларингизни Оллоҳу таоло қабул қилисин деядуода бўламиз. Юзингиздан байрам табассуми ҳеч кетмасин Амин, дея дуода қоламиз. Бугунга қадар ҳаж қилолмаганларга келаси Зул-Ҳижжаларда бу буюк ибодатни қилиш насиб бўлсин, Амин деймиз. Қурбон ҳайитингиз (Еид Ал-Адҳа) муборак бўлсин қадрдон биродарларим! ЙИД АЛ-АДҲА … 2008-12-05 23:00:00 Қадрли мусулмон қардошларимиздан Тарек Рафей исмли бир дўстимиз рус тилида ёзилган бир мактуб…\nЭски саҳифадан ...\nДоимий тортилишадиган масала …\nI Доимий тортилишадиган масала … 2009-02-11 23:38:00 Ислом маърифатининг ёйилишида самарали иш олиб бораётган дин қардошимиз доктор Тарак Рафей (унинг имаил адреси: (dr_tarekrafei@yahoo.com)) яқинда электрон адрес (е-маил) орқали рус тилига таржима қилинган Абдуллоҳ Муҳсиннинг“Инсоният тарихида доим тортишилиб келаётган абадий мунозара” номли мақоласинитарқатди. Уни биз ўзбекчага ағдариб ўқучиларимизга тақдим этишни лозим кўрдик. Мазкур мақоланинг ўзбекчага таржимасини ўқишган ўзбек тилини тушунадиган мўмин ва мўмина дин қардршларимизнинг диний билимини тўлдиришда сезиларли самара берар деб умид қиламиз. Ана ўша мақоланинг таржимаси билан қуйида танишасиз: Муаллиф: Абдуллоҳ Муҳсин Инсоният тарихида доим тортишилиб келаётган абадий мунозара: Эр ва хотиндан (ёки умумий ҳолда…\nБир қатор насиҳатлар …\n11/03/2014 11/03/2014 admin\nКатта гуноҳлардан баъзилари … 2012–05–2311:56:34 * Бўллар, бўлмасга қасам ичиш, * Тўнғиз гўштини ейиш, * Ҳаромгаларга қараш,　* Алкоголли ичимлик ичиш, * Етимнинг молини ейиш, * Гувоҳликдан қочиш, * Фоиз олиш ва бериш, * Яхшиликни мақтайвериш, * Одам ўлдириш, * Зино ва хуносалиу қилиш, * Қимор ўйнаш,　* Тарозида ғиромчилик қилиш, * Ўғирлик қилиш,　* Жонли ҳайвонни ёқиш, * Илм ўрганишдан қочиш,　* Жунуб* юриш,　* Каъбада гуноҳ қилиш, * рўза тутмаслик,　* Тўйганидан кейн ҳам ейишни давом қилиш, * Фитна чиқариш,　* Закот ва ушур тўламаслик, * Хиёнат қилиш,　…\nАдаб, ахлоқ, насиҳат ..., Туркия дафтари., Эски саҳифадан ...\n25/12/2013 17/04/2015 admin\nИсломиятнинг асосини билдирган тўрт ҳадис-и шариф. Савол: Исломиятнинг асосини билдирадиган тўрт ҳадис-и шарифлар қайсиларидир? Жавоб: Исломиятнинг тўрт асоси мана шу тўртта ҳадис-и шарифлар билан билдирилгандир: 1. Амаллар ниятларга кўрадир (Бухорий) 2. Ҳалол ва ҳаром майдондадир. (Абу Довуд) 3. Даъвогарнинг гувоҳ кўрсатиши ва даъвога дучор бўлганнинг қасам ичиши лозимдир. (Тирмизий) 4. Ўзига истаганини дин қардошига ҳам истамаганнинг иймони комил бўлмайди. (Абу Довуд). Келтирилган ҳадиси шарифлардан биринчиси, ибодат билимларининг; иккинчиси, муомала билимларининг; учинчиси, адолат билимларининг; тўртинчиси эса ахлоқ билимларининг асосларини кўрсатади. Қуйидаги ҳадис шарифларда айтилган насиҳатларга амал қилинг, кам бўлмайсиз: «Солиҳ бир…\nАдаб, ахлоқ, насиҳат ..., Эски саҳифадан ...\nИмоми Раббоний (раҳматуллоҳи алейҳ): “Мактубот”-дан.\n23/12/2013 07/02/2014 admin\nИмоми Раббоний (раҳматуллоҳи алейҳ) ҳазратларининг “Мактубот” китоби 1-жилд, 73-Мактуб. Бу мактуб, Қилинч хоннинг ўғли Қиличуллоҳга ёзилгандир. Унда нималардан сақланиш (қочиш) ва нималарни қилиш(бажариш) лозимлиги билдирилмоқдадир. Оллоҳу таоло, Муҳаммад Мустафонинг (олейҳиссалоту вассалом) ёруғ йўлида юриш билан шарафлантирсин! Эй болам! Бу дунё имтиҳон қилинадиган жойдир. Дунё(бу дунё)нинг кўриниши ёлғончи (алдовчи) олтин рангли қоғозлар билан безатилгандир. У ёмон хотинга ўхшайди. Унинг юзи ясама сочлар, қошлар ва холлар билан бўёлгандир. Унинг кўриниши буёқлар оқибатида ёқимли, чиройли, ёшгинадек туюлади. Бироқ, аслида у ёқимли ҳид сепилган бир ўликнинг ўзидир. У худди лаш(ўлимтик)га ўхшашдир, у ҳашоратлар, чаёнлар…\nИмом-и Роббонийдан., Мактублар ..., Эски саҳифадан ...\nИбратли сўзлар ва афоризмлардан 19 – термалар …\n21/12/2013 22/12/2013 admin\nПайғамбаримиз (соллаллоҳу алейҳи ва салом)дан ибрат олинг(Ҳадиси шарифлар) : «Хотинларингизга азият берманглар! Чунки улар Оллоҳу таолонинг сизларга омонатидир. Уларга нисбатан юмшоқ бўлинглар ва яхшилик қилинглар.» «Меҳмонга зиёфат қўйиш; ўлганни дафн этиш; қиз болани эрга бериш; қарздан қутилиш ва гуноҳга тавба қилиш каби беш нарсани бажаришда шошилиш лозим ва уларни ҳеч кечиктирмаслик керак.» «Икки дўстдан Оллоҳу таоло ҳузурида яхши ҳисобланадигани, дўстига кўпроқ яхшиликда бўлганидир.» «Ёшлигини Оллоҳу таоло йўлида ўтказган ёшларни Оллоҳу таоло яхши кўради.» «Мусулмонликда оқарган сочу қиллар қиёмат куни нурга айланадилар.» «Ота-онасининг ёки иккаласидан бирининг қабрини ҳар жума куни зиёрат…\nИбратли сўзлар ..., Туркия дафтари., Эски саҳифадан ...\nДинга хизмат қилиш …\n21/12/2013 21/12/2013 admin\nХизмат учун учта асосий шарт. Ҳикмат аҳли зотлар марҳамат қиладиларки: Исломиятга хизмат қилишга бел боғлаган киши тубандаги учта шартни зиммасига олиши зарурдир. Биринчиси, ёқимли бўлиш, яъни доим табассумли, ширин сўзли бўлиш. Чунки табассум ва ширин сўз асирнинг жиҳоди, ютуқнинг калитидир. Ҳамма ёқдирганини тинглайди, аммо ёқтирмаганини ҳеч тингларми? Демакки, агар сен ёқимсиз бири бўлсанг, инжу маржон тарқатсанг-да, сендан қочадилар. Оллоҳу таоло Расулига, «Эй Ҳабибим, сен асҳобингга қўполлик кўрсатганингда эди, ёнингда ҳеч кимни топа олмасдинг. Ҳамма тарқалиб кетишган бўларди», дея марҳаматда бўлади. Кимки хулқсиз, ахлоқи ёмон бўлса, у якка-ю ёлғиз қолишга маҳкумдир. Бирор…\nАдолат, идорачиларнинг безаги ва кўркидир.\n* Ўткинчи лаззатларга, тезда битиб, тугалнадиган дунёвийликларга алданмаслик лозимдир. * Бандалик, ҳар доим Оллоҳу таолонинг марҳаматига муҳтож эканлигини билиш ва Унинг Расулига тўла эргашишдир. * Қуръони карим ўқиладиган уйга баракат ва яхшиликлар келиб туради. У уйда фаришталар йиғилишади, шайтонлар эса, у ердан қочади. * Фарз ибодатлар олдида нофила ибодатларнинг қиммати, океан олдида бир томчи сув каби ҳам эмасдир. * Молу мулк тўплаш ҳирси бўлган кишилар, ҳамиша нотинч ва ташвишлар ичидадирлар. * Ихлос, дунёвий фойдаларни ўйламасдан фақат Оллоҳу таолонинг ризосига лойиқ бўлиш учун амал қилишдир. * Дуо, мўминнинг қуроли ва диннинг…\nЖамият ва сиёсат., Эски саҳифадан ...\nАдам Смит қарашларидан парчалар …\n20/12/2013 20/12/2013 admin\nКапитализмнинг отаси, Ғарбнинг машҳур иқтисод олими Адам Смит (1723-1790) солиқлар ва ҳукуматларнинг роли масаласида ниҳоятда қизиқарли кўришларни олға суради. Унинг ўшандай қарашларидан бир қаторини Туркияда нашр қилинадиган “Türkiye”газетаси (01.08.2011) фаол хабарлар рубрикасида эълон қилди. Улар бизнинг ўқувчиларимиз учун ҳам аҳамиятга эгадир деган фикрда уларни ўзбекчага ағдариб саҳифамизда эълон этишни лозим топдик. 1. Ҳукуматларнинг асосий мақсади нимадан иборат? – Ҳукумат, мулк хавфсизлиги учун тузилгандир. Аслида эса ҳукумат, бойларни камбағаллардан ёки бир мунча мулки борларни, ҳеч қандай нарсаси йўқлардан қўриш учун тузилгандир … 2. Сизга кўра ҳукумат, бу айтганларингиздан бошқа яна нималар қилиши…


Суд раиси сайёр қабул ўтказди - zarnews.uz\nСуд раиси сайёр қабул ўтказди\nЖиноят ишлари бўйича Пайариқ туман суди раиси вазифасини бажарувчи Х.Келдиярова Челак транспорт касб-ҳунар коллежи биносида фуқаролар учун сайёр қабул ўтказди.\nАҳолининг ҳуқуқий маданиятини ошириш ҳамда уларнинг суд-ҳуқуқ соҳасига оид масалаларига ечим топиш мақсадида ташкил этилган тадбирда тумандаги Аҳмад Яссавий, Мирзо Улуғбек номли, Бунёдкор, Тошҳовуз маҳаллаларида яшовчи фуқаролар иштирок этди.\n– Жамиятдаги қонунбузилиш ҳолатлари, ҳуқуқбузарликларнинг аксарияти кишиларнинг ўз ҳақ-ҳуқуқи ва мажбуриятларини етарли даражада билмаганлиги, қонунлардан бехабарлиги билан боғлиқ, – дейди Х.Келдиярова. – Шу билан бирга ҳали ҳануз юртдошларимизда ҳуқуқ-тартибот органларидан қўрқув ҳисси ҳам йўқолмаган. Шу сабабли ўзимиз аҳоли ҳузурига бориб, улар билан самимий суҳбатлашиш, дардларини тинглашга ҳаракат қиляпмиз. Оддийгина масалалар юзасидан йиллар давомида қийналиб юрган кишилар бор. Сайёр қабулларда ана шундай фуқароларга ҳуқуқий маслаҳатлар бериб, уларга зарур ёрдам кўрсатяпмиз. Бугунги тадбирда ҳам йигирмадан ортиқ мурожаат қабул қилиб, фуқароларга зарур ҳуқуқий ёрдам беришга ҳаракат қилдик.\nТеглар: Сайёр қабул суд


Бош саҳифаАвтоМаҳаллийлаштириш шахсларда: автосаноат «кўзлари» ёки миллий машиналаримиз учун чироқлар қаерда ишлаб чиқарилади?\n– Заводда Шўртан газ-кимё мажмуаси ва Андижондаги «УзКо Джи»да ишлаб чиқарилган маҳаллий ҳамда Европа, Япония, Кореядан (Phillips, Osram, Dow, Bosch, Bayer, Sumitomo, LG Chemicals ва б.) импорт қилинган хомашё ва бутловчи қисмлардан фойдаланилади.\n– Компаниянинг фахрланадиган алоҳида жиҳати – МДҲ ҳудудидаги ягона «Meiki» юқори технологик япон термопластавтомати бўлиб, у бир вақтнинг ўзида ягона конструкция кўринишидаги фара линза 3 хил рангда (масалан, оқ, қизил ва оловранг) қуя олади. Таъкидлаш керакки, бу турдаги линзаларга ўсиб бораётган талабни ҳисобга олиб, жорий йилнинг ёзида Австриянинг «Engel» фирмасидан яна иккита шундай термопластавомат ўрнатиш режалаштирилган.\n– Айни пайтда биз Chevrolet Onix ва Chevrolet Tracker учун фараларни маҳаллийлаштириш устида ишлаяпмиз, – таъкидлади Рустам Кодиров. – Бу 43 турдаги ташқи чироқ (олд ва орқа), шунингдек, 10 турдаги салон ёритиш қурилмаси – Chevrolet Tracker’да, масалан, ўрнатилган ёритгич мавжуд.